
تصميم الغلاف: حسين بربر 


حسن بلاسم 


يليل السيد 


٠‏ يد بهد 


حسن بلاسم الحرية واللغة 
علي بدر 


طاما أدهشني حسن بلاسم.: فهو وحيد بلا أسلافء مثل قاطع 
الطريق بلا طريق. مثل الخارجين عن القانون في الروايات الفرنسية 
بلا قانون. حتى اللغة التي يستخدمها حسن بلاسم هي لغته التي 
يحورها كما يشاء. يستخدمها كي يتركهاء لا يحنطها ولا يأخذها معه. 
فهي غير صالحة للاستعمال بعد أول استعمال: وهي بالية بعد أن 
تستنفد الهدفء فغايته منها واضحة لتعبر عن خياله الذي يتلاعب 
يوايكل اتجاه كيبي الني تقضع له ذهو الدي يغضع لياءوهي 
تتبعه لا يتبعهاء فإن جرب قوالبها فليكسرها لا من أجل أن يحييها. 

لا أكاد أن أعثر على كاتب حر مثله. فهو يطلق جناحيه ليطير 
بكل اتجاه بلا هدفء. بلا عنوانء. بلا منهج يسير عليه. بلا تصنيفات. 
فهولم يحفل بأي تصنيف ولا بأي جنس أدبي ولا بنوع. هو يكتب 
لكي يحبي الصور التي تتلاحق في ذهنه. لكي يرسم الخيالات التي 
تتفجر في روحه بعد أن جرب حياة مدمرة مشوشة قاهرة متجبرة, 
لذلك فهو أمام العالم غير العقلانيء العام المتوحشء ليس له إلا أن 
يتحول إلى ماكنة, أشبه بماكنة الحداثة تدخل كل الأشياء المتنوعة 
وغير المتشابهة لتخرج أعملاً فنية نطلق عليها فيما بعد أعمال 
ما بعد الحداثة. 


هل لحسن بلاسم قيمه الأدبية الخاصة؟ 


نعم إنه يصنع بدون مساعدة من الأبدية أو العقلانية أو 
الحداثة أو التراث قيمه الأدبية الخاصة. يخلق هذه العلاقات التي 
تجسد حقبة كاملة لا تتلخص في النفي والعبث فقط إنما تفترض 
المواجهة أيضاً. مواجهة مع الجميع, مع الذات أولا مع السلطات. 
أية سلطات,. كائنة ما تكون هذه السلطات. سواء أكانت أخلاقية 
أو اجتماعية أو دينية أو سياسية لا يهم, إنها مواجهة دون أن ينتظر 
ما تقدمه له هذه المواجهة من أنمان. لقد تجاوز بخياله حدود 
هذا النفي الملزم او هذا الانكار ليصل إلى لحظة عبث خالصة لم 
يصلها أي كاتب عربي لا من جيله ولا من الأجيال الأخرى. 

هل هنالك مبنى ترتكز إليه كتابات حسن بلاسم؟ 

نعم إنها ترتكز إلى الكشف عن وحشية هذا العالم. عن العنف 
الذي يحتويه ويخفيه تحت الشكل الحضري والمتمدن. تخبرنا قصص 
حسن بلاسم عن عامنا. عالمنا الذي نعيشه ونجهله. وظيفتها هي 
الكشف عن وجهه الحقيقي بعد أن تغطى بوجهه الزائفء أن تعريه 
بعد أن تستر بألف ستار وستار تقول لنا قصص حسن بلاسم 
لا تصدقوا المظهر الخادع والكاذب لهذا العام ما أن نزيل هذه 
القشرة النظيفة والخفيفة حتى يظهر لنا صندوق الرعب: أسلحة, 
سجون مظلمة, أدوات تعذيبء. قتلة. مفخخات. إنه صندوق الرعب 
الذي تجمله مؤسسات رسمية وكتابات مثقفين وصحف. وبدلات 
نظيفة. وياقات بيضاء. وقفازات. واحتفالات. وتلفزيونات» وموظفون 
وسيمونء. وسكرتيرات. 

لقد كتب كتابه معرض الجثث. ليدلنا على مكان السخط 
وهوس الدم ورعب الكراهية والنفور والقحط في التضامن البشري» 


إنه كتاب يعرينا ويعري ثقافتنا ويدلنا على عارناء كما أنه كتاب 
كونيء لا يتلخص في فحص الحالة العراقية إنما الطبيعة البشرية 
بكليتهاء وهو من نوع الكتب التي تظهر في الثقافات دون مقدمات 
مناسبة. إنه ينطلق هكذا مثل عبوة ناسفة. تهدم وتهز ولا تكون 
متسقة مع أفكار مبنية أو منظمة. إنه يظهر مثل نيزك مشتعل 
وسريع وخاطفء. من أين جاء أين ذاهب؟ هذا ما جعل الكثيرين 
غير مدركين لقوته. لأنه لم يظهر من مقدمات الثقافة العراقية أو 
العربية. هو عابر لهاء ومتخطيهاء وهو متخطي حتى كاتبهاء إنه 
بصمة لا تتكرر وربما حتى حسن بلاسم غير قادر على تكراره. إنه 
من الكتب التي تظهر من جنون مافي العقل البشري. من سر 
مخبوء. من طلاسم كونية يتعذر حلها. 

في عمله الجديد. بلبل السيد يأخذنا حسن بلاسم إلى تجريب 
آخرء تجريب أخطر. يذهب بنا هنا إلى قدس الأقداسء وهي اللغة. 
وليست أية لغة. إنها اللغة العربية. 


أنتم تقولون إنها مقدسة. وإنها مبنية من روح الأمة ومحروسة 
من قبل ملائكة وتعاويذ وأسرار دينية. حسن أنا قادر على استبدالها 
بلغة أخرىء قادر على جعل لغة ابن الشارع أن تحل محلها. وهو 
تحد كبير. لم يجرؤ عليه أي كاتب عربي آخر. هنالك محاولات 
كثيرة ظهرت بشكل متقطع في تاريخ الأدب العربي مثل كتاب (هرّ 
القحوف في شرح قصيدة أبي شادوف) والذي صدر عام 1١801‏ عد 
من بواكير الكتب ال مكتوبة بالعاميّة المصريّة. خليط من حكايات 
الريف والزجل واستخدام لغة ابن الشارع: وهنالك عدة كتب في 
بغداد ودمشق تعود إلى القرنين الثامن عشر والتاسع عشر تكلم 


عنها الأب أنستاز الكرملي وكوركيس عواد في مجلة لغة العرب 
ولكنها هامشية لأنها عدت من الأدب الشعبي. 

إن الدعوة للكتابة بالعامية أمر قديم., ربما ابتدأ مع رفاعة 
الطهطاوي في بدايات العصر الحديث. وربما أقدم. فالنقد الذي 
وجهه حراس اللغة في التراث العربي والإسلامي لمقابسات التوحيدي 
قائم على اتهام «أن ما كتبه مأخوذ من كلام العوام». ثم دعوات 
المستشرقين مرغليوث. ولكوكس. فلهلم سبيتا الذي وضع كتاباً عن 
قواعد العربية العاميّة في مصرء وما كتبه ماسنيون عن اللهجة 
العراقية. وما كتب عن استبدال الكتابة العربية بالحروف اللاتينية, 
ودعوات جماعة شعر ولا سيما يوسف الخالء وكتابته بعض المقالات 
النقدية بالعامية اللبنانية» أو رواية بلابوش دنيا لشمران الياسري 
في العراق» غير أن هذا التيار لم يكتب له النجاح أبداً وقد ركن 
لأسباب سياسية وثقافية ودينية. وهو جدال خفض صوته وقمع 
نهائياً. وها هو حسن بلاسم يعيد النقاش به مجدداً. 


فمايميز كتابة حسن بلاسم بالعامية العراقية الحالية هي 
أنها عامية خالصة لا تخالطها الفصحى كما درجت عليها الكتابات 
الأخرىء وأنها مقطوفة من فم الشارع: فهي تجيء هكذا سلسة, 
طبيعية,. فظة. نابية, لا مفتعلة ولا مفروضة. تسير على نهجهاء 
بطولها وعرضهاء إنها منا ومن حولناء فهي لهجة البسطاءء عباقرة 
امعدمين والساخرين وامهملين. لهجة غير متسترة ولا متعالية. مثل 
فتاة حافية في الطريق. 


غائبة عنك أو مشوشة: ولكن سرعان ما سيتأكد حضوره ووجوده 
وبقوة. وفي أول قراءة لك ستشعر بهذا الخيال الفالت من أي تبعية, 
إنه خيال حر صنعته التجربة البشرية القاسية. هو يسميها صراعه 
مع الوحوشء وهذه الوحوش ليست وحوشاً أدبية فقطء إنما وحوش 
بشرية تحيط به وهي من داخله ومن خارجه. فأراد الهروبء 
فتخلص بطريقه من كل شيء وأولها الإرث. لقد شعر إن هذا التراث 
بكليته غير مجد له, فاستبدله بالحرية وهي التعويض عن أي ضامن 
وأي مطلق لا المطلق الأدبي ولا المطلق اللاهوتي ولا المطلق الاجتماعي 
ولا المطلق السياسيء. لقد جر حسن بلاسم عربته ورحل بهاء ولكن 
أين؟ رحل إلى اللا أين. 


بلبل السيد 


اسمي محسن البلبل. وآني واختي الصغيرة زهرة يتامى. عشنه 
وكبرنه بيت خالي بقطاع 56 بالثورة. آني مواليد الثمانينات. امي 
ماتت من جابت اختي زهرة. ومن صار عمري ست سنوات مات 
ابوي. جان رايح للعمارة لفاتحة ابن عمه. انكلب الباص بيهم 
واحترك الوالد. أتمنى لو اكدر اكتب بالفصحىء بس ما اعرف وكلش 
صعب! صحيح آني خلصت الثالث متوسطء بس جان أكثر درس 
معذبني وما افهم كلشي منه. هو قواعد اللغة العربية. عود ليش 
نتعلم العربية الفصحىء واحنه مانحجي ولا نحب ولا نحلم بيها؟! 
المهم هاي مو قصتي هسه. سالفتي هي غراميات السيد! طبعا 
الناس كلها تعرف السيد عنده احباب ومعجبين واتباع بالملاين» بس 
محد يكدر يسأل لو يحجي عن معجباته. الي يحلمن بيهء ويموتن 
عليه ويسهرن الليل يكتبن شعر بحبه! أدري الي راح اكتبه. يمكن 
يكلفني حياق حتى بعد ان انهزمت من العراق. آني هسه أعيش 
بالسويد. وكلكم تعرفون الحسينيات واللطامة لاحكينا حتى هنا. 
قررت اكتب واسولف وأفرغ الي بكلبي قبل ما اتخبل! أحس بالقهر 
والكآبة وراح اموت من الاشتياق للعراق! قبل جم يوم التقيت 
بولد صديقي مغريي عايش هنا ويانه بمدينة مالمو. طبعا المغربي 
كلش يحب صدام. بس يحب العراقيين أكثر. كلي. العراقيين ابطال» 
وحتى لهجتهم بيها طعم المعارك! وكال. هواي من الدول العربية 
يكولون من يتركون بلدانهم (هربت من بلدي) بس العراقيين 


يكولون (انهزمت من العراق) وكلامكم صحيح. يكول المغري الي 
يترك بلده ينهزم ويخسر كل ثي. 

قبل ما يدخلون الامريكان لبغداد. جنت اشتغل بمريدي. من 
آني وجاهل صغير جنت بالسوك. كلشي اشتغلت. بعت موطة, 
بعدين مخضرء انوب عربانة عصيرء وبعت قمصان وكابويات. ومن 
سحلوا تمثال صدامء. جنت ابيع حبوب آرتين. لزموني الشرطة بزمن 
اياد علاوي. وطلعني عمي الي جان قيادي بجيش احباب الله. الي 
شكله السيد لمقاومة الامريكان. وصارت الثورة مدينة الصدرء بعد 
ما جانت مدينة صدام. ومن زعيم الى زعيم. ومن قائد الى قائد., 
وامدينة على نفس حالها التعبان! عمامي من النجف وخوالي من 
العمارة. عمامي طول حياتهم جانوا يخدمون السادة. وعمي القيادي 
طاهر حسينء كبر وعاش ببيوتهم, يخدمهم. وجان 76 ساعة يفتخر 
شلون سيدنا وقائد جيش احباب الله. كبر على ايده. طبعا عمي 
كلش يبالغ؛ والي يسمعه. يكول جان أبو السيد الروحي! عمي 
جان خدام يكنس وينظف ويسويلهم جاي! بس اليوم اموره غير 
شكل. قيادي جبير. واشتره بيت قصر. ومتزوج اثنين نسوان. وكلمته 
مسموعة والناس تهابه! جان كل كرايبي متعجبين من طلعني عمي 
طاهر من مركز الشرطة ((محسن البلبل الخوش ولد.. الفقير الحباب 
الي مايطلع صوته يبيع ارتين؟! مستحيل!)) طبعا لقب البلبل طلعوه 
الي أصدقائي القليلين بعد ان بده ينتشر تويتر بالعراق. اسمي الحقيقي 
محسن عبد الزهرة. آني جنت من الأوائل الي فتحو حساب بتويتر. 
جنت أحب النت كلش اليوتيوب مثلا جنت مدمن عليه. جنت 
أغرد هواي بتوتير. بس ماجنت ادخل نفسي لا بالسياسة ولا اخبار 
الرياضة ولا بالدين. ما أدري شبيها الناس؟! كبل جانو يكولون يقلد 


لويعيب على الناس. هسه يسمونه ( تنمر). العراقيين حياتهم خره 
بخره. وما يتواضعون شويةء واحد يعيب ويقلد على الثاني! بتوتير 
جنت اكتب الصبح مثلا: صباح الخير على الطيبين. والظهرء اكتب 
بالعافية وأخلي صورة الغدة مالتي. وبالليل اكتب مثلاء منورين 
السهرانين! وكل يوم من هاي الأشياء. ومرات أخلي صور طيور 
حب. اكو مشكلة مزعجة صارت عندي بعد الاحتلال. كلمن جان 
يشوفني يضحك ويكولء سبحان الله جنك صدام حسين بشبابه! 
حتى السيد من شافني اول مرة: كال ((اعوذ بالله من الشيطان 
الرجيم.. ربي لحية حتى شكلك شوية يتغير. وما يشبه شكل ابن 
العوجة السافل!)) بيومها جان السيد جاي زيارة للمدينة. ومر 
على مكتب احباب الله الي يشرف عليه عميء والي صرت اشتغل 
بيهء اجيبلهم جايات ولفات. كال السيد ((حبيبي ما افتهم آني؟! 
انت طويل كلشء وعمامك كلهم أقصر مني!)) وضحك. ما عرفت 
شنو اجاوب السيد. طول حياتي ماجنت اعرف شلون اخذ وانطي 
بالحجي وية الناس. آني مخربطء وجانت مدرسة الإنكليزي ست 
بسمة تسمينيء. أبو الصفنات. وكلامها صحيح. أني مخلص حياتي 
بالصفنات. مرات مثلا اصفن بهاي الدنيا. يكولون الله خلقنا من 
طينء مرات أفكر لو الله خالقنه من طين اصطناعي. جان شكد 
صارت الدنيا سهلة وحلوة وتضحك. ما يعجبك خشمك تدوسه 
بأصبعك وتغيره مثل ما تحب. ضايج من صلعتك تسوي لك شعر. 
تسوي نفسك تفاحة لو طير لو نخلة. جان صرنا مثل بربه الشاطر 
أعظم ساحر! المهمء آني مو غبي لهاي الدرجة. بس هواي يكولون 
آني شوية شخصيتي غريبة. بطلت اسولف للناس أفكار صفناتي» 
لأن بس يضحكون ومحد يحاول يفهمني. ما أدري الناس بيش 


تفكر؟! آني هم أفكر بالعيشة مثلهمء بالشغل والاكل والشرب والزواج 
والجهالء بس الواحد غير لازم يفكر بأشياء ثانية بالحياة؟ 

بعد زيارة السيد للمكتب. طلب من عمي يجيبني لبيته حتى 
اشتغل يمه. جنت اظن راح اشتغل مثل عمي أيام زمان. خادم 
بيت السيد. بس بعد وقت طويل يالله فهمت ليش اختارني 
السيد واهتم بيه من البداية. انطوني غرفه خاصة صغيرونه» بيها 
كمبيوتر وطابعة واوراق واقلام. اول شي طلبه مني السيد هو ان 
افتح ايميل جديد باسم. بلبل السيد. كتله(( اني اتشرف أكون البلبل 
مالتك!)) هز ايده وكال ((والله يالله!)) انوب كتله ((بس سيد 
ماكو ايملات بالعري؟!)) كال السيد (( حبيبي.. آني ليش اختاريتك 
غير لانك مطي.. حبيبي اعرف ماكو عري.. اكتب الاسم بالحروف 
الانكلزية)) طبعا جنت اشاقه وياه بس ما فهم! فتحت ايميل 
وانتظرت ما اعرف شنو أسويء ولاهو شنو شغلي! جان السيد 
موصي كل مستشارينه وحمايته وأصدقائه وال مساعدين مايحجون 
وياي. وهو فقط الي يحجي ويايء ويمكن بأي وقت اطب عليه. 
فرحت وحسيت صرت مهم. بس ما جنت اعرف شنو اهميتي! بعد 
أسبوع جابلي السيد مدرس يعلمني اللغة الفارسية. خفت طبعاء 
أي شي أله علاقة بالدروس والتعليم يخوفنيء لان جنت اظن فهمي 
بطيء, وما راح اتعلم! انوب جابولي مدرس إنكليزي. واخيرا مدرس 
باكستاني. وصار عندي جدول اسبوعيء يدرسوني لغات بغرفتي» 
وخصص لي السيد راتب ماجنت احلم بيه بحياتيء واشترالي سيارة. 


طبعا السيد حجان عنده كلش هواي مساعدين يشرفون على 
صفحاته ب الفيس وتوتير وانستغرام. وجانت اكو ايميلات خاصة 


يدزون الناس عليها اسئلتهم في القضايا الشرعية. وينشرون اجوبة 
السيد بموقع احباب الله كل أسبوع مرة. اما ايميل بلبل السيد. 
على أساس جان خاص بس للمحتاجين والمساكين الي يريد السيد 
مساعدتهم. وعلى أساس هو سري بيني وبين السيد. لأن السيد ما 
يريد يسوي دعاية النفسه. ويريد الزكاة تكون بينه وبين ربه. 
طبعا السيد أكبر نغلء. وجان مخطط لكلشي من البداية. وجان 
يدور على شخص مناسبء وطبعا ماكو أحسن من محسن البلبل. 
مطي وفقير وخوش ولد وما يسولف هوايء وعمامه ثقة. والهم 
تاريخ طويل بخدمة السادة! 


دارت الأيام, مثل مايكولونء وفهمني اخيرا السيد الموضوع. ايميل 
بلبل السيد. مخصص فقط للمعجبات. وإذا طلع الموضوع لأي واحد. 
راح يكطعني السيد. ويسوي لحمي تكه وكبابء مثل ما كال هو 

اكيد فد واحد راح يسألء. شلون ال معجبات راح يعرفن الامميل؟! 
وآني سألت نفس السؤال بالبداية. بس اصبر, راح اسولف لكء. مو 
بس على هايء راح ازوع كلشي وخلي الي يصير يصير. واعرف هواي 
ناس عبالها آني اتجنى على السيد وهو ماعنده هيج سوالف. طبعا 
الي اكوله. لو جان ويكليكس لو ب بي سي لو أي شخص أجنبيء يكتب 
ويسولف عن هذا الموضوع. جان الناس صدكت الي اكوله. بس هو 
العراقي هيج. رب الشيزوفرينه! يسب 76 ساعة بأمريكا واوروباء 
وبنفس الوقت ما عنده غير طوبة اورباء واخبار امريكاء وتسريباتهم 
وتليفوناتهم وموديلات ملابسهم, ومسلسلاتهم النيتفليكسية. المهم, 
شيفيد الحجي! المدرسين مال الإنكليزي والباكستاني والفارسيء الي 


خصصوهم الي. طبعا لان السيد جان عند معجبين ومعجبات بكل 
دول العالم. وجان يريد يتواصل وياهم. بس السيد ما انتظر حتى 
اتعلم كل هاي اللغات, وأبدي الشغل. العراقيين اول مرة. وشوية 
شوية أوسع شغليء. كلما تعلمت جم كلمة اجنبية. 


امشي بشوراع مالوء واصفن مرات بالسيد. اظن جنت احبه. 
وماشفت بحيات انسان حساس مثله ويحب الناس» والي يعرف السيد 
زينء. يدري شكد يضحكء. وهو حشاش درجة أولى. وهواي من 
سوالفه الناس تحفظها مثل دارميات الشعر الشعبي. مرة وصلتني 
رسالة من معجبة تكول: ((حبيبي بلبل السيد.. انت عبقري.. الي 
يخلي شعب كاملء يأخذ كلمتين تكولهم انت بعفوية.. ويرددونهن 
بالشارع والبرلمان والمظاهرات والتلفزيونء هو أكبر عبقري بتاريخ 
العراق! حبيبي بلبل السيدء امنية وحده عنديء أخلي خدي على 
ايدك وابوسها.. ما اريد اكول أخلي ايدي على شفايفك الي يطلع 
من بيناتهن حكم واشعار ومعاني)) 

مثل ماكلتء السيد ذي! تعبير (أكبر نغل) أحسن بهواي. بس 
يمكن يجرح مشاعر بعض الناس الي يعبدون المقدسات! السيد جان 
هو يختار المعجبات اول مرة بشكل عشوائي» تكدر تكول جان 
يمشي وره احساسه. شلون؟! تجيه طبعا تيكسات مسج على تلفونه. 
ويلتقي بهواي ناس شخصياء يجون يزورنه بالبيت يشكون له. 
وعندهم مطالب وحاجات,. البنية الي يختارها السيد ويريد يجس 
نبضهاء ينطيها ايميل بلبل السيد. حتى تتواصل وياه. والسيد صبور 
مايطب عامي شامي باي وحده. وشهادة للتاريخ» السيد مستحيل 
حجان يتواصل وية اي وحده متزوجة او ارملة او عندها أطفال. ما 


يقبل! بس البنات الي بعدهن ما فتوحاتء. وجان طبعا ما يقبل 
يلتقي بيهن. جان يستمتع بس برسائل الغزل. وجان يكتب الهن 
اشعار قصيرة. مرة شوية كلبه رف على وحده. وفكر يشوفهاء بس 
حجان خايف ومتردد. بنية اسمهاء فاطمة. وجانت حلوة. بديت 
اتواصل وياهاء قصدي نتواصل آني والسيد وية البنية. جانت رسائلها 
كلها غزل ومحبة واعجاب. وامنيتها الوحيدة بالحياة, ان تختلي 
بالسيد وتبوس أصابع رجله. بدت مرحلة النبش. حسب طلب 
السيد. اخذت السيارة الي اشتراها لي ورحت للنطقة بيت فاطمة. 
جانت عايشه بالشعب. تطقست وسالت عنها وعن أهلهاء وبقيت 
اراقبها أسبوعين. ابوها رجال حبير بالعمر. وامها ما تطلع من البيت 
ملتهية تربي جهال ابنها الوحيد. فاطمة عدها " اخوات. وعمرها 
ارين معلضة أعد اك وكا فتل8 بالشكه مص ١‏ ومسو ضنعة 
في الفيس مناصرة جيش احباب الله. بعد ان راقبتها. رجعت للسيد 
وشرحت له كل وضعها بالتفصيل الممل. كال ((اوصفلي ياها)). كلت 
((لا طويلة ولا قصيرة.ء شوية متروسة. بيضة. صدرها جبيرء وتحب 
تشتري هواي كلادات ومحابس وخرز.)). سألني السيد عن رأييء اذا 
نأجر بيت ونلتقي بيها؟! طبعا آني ما عندي رايء وطولت بصفنتي! 
كال السيد ((تكول راح تحل مشاكل العراق كلها بهاي صفنتك؟!)) 
انوب كالء عوف الفكرة. خلي تولي. خليها تدز لك صور! 

ومرت شهور على هذي الرنه. رسائل حب وغزل ومعجبات. 
وبدت الفارسية مالتي تقوىء والإنكليزي تعلمت شوية. والتري 
مكسر. الى ان اجه يوم وطلعتنه بنية اسمها زينبء. وغيرت كل 
أمور حياتي» وكلبت حياة السيد. كبل زينبء اكو بنية كحبة دزت 
اغنية ( عير السيد مابيه لوله). ما ردت السيد يسمعهاء بس هو 


جان مشدد. ان احجي له كلشي! خرب من الضحك من سمع 
الاغنية. وبعدها صار بيناتنه كلمة سر. من يدز لي السيد تيكست 
مسج مكتوب بيه (مابيه لولة) يعني يريدني اروح له. بخصوص 
اميل ال معجبات. 


يوم من الأيام دزت البنية الي اسمها زينب ايميل صوتي. وبقت 
تتواصل بنفس الطريقة. تسجل صوتها وتدزه بالاميلء وابدا ما 
تكتب. زينب هايء تشتغل مترجمة في السفارة الإيرانية. مرة 
السفير جاي زيارة للسيد. وجايب وياه زينب. من سمعت صوتها 
اول مره. شعر ايدي وكف! جانت تحجي بلهجتنه العراقية. بس 
بطريقة الايرانيين. جانت تلحن الكلماتء. وتنغم الجملء وتموع 
الروح بصوتها! وجانت كلش رقيقة وجنسية. وبصراحة ضربت 
جلق أكثر من مرة على صوتهاء وهي تسولف عن الحب والهيام 
والاشتياق ونار العشكء خاصة من تكولء أحس نار تشب بكل 
جسمي من أفكر ب بلبل السيد. زينب عايشة وكبرانه بايران. أهلها 
جانو مسفرينء رجعو للعراق بعد سقوط صدام. مطلقة وعدها 
بنية عمرها 0 سنوات. وتحجي عراقي وفارسي وانكليزي وفرنسي. 
من البداية حسيت السيد كلش مهتم بيها. وجنها ماخذه عقله 
وتفكيره. كل ساعة يدزلي تيكست مسج (مابي لوله!) اروح له 
ويسألني اذ زينب دزت ايميل جديد لو لا. الى ان خلص صبر السيد. 
وطلب مني ان نسوي خطة. حتى يلتقي بيها. 

اجرت بيت للدة أسبوعين. على أساس جاي آني من المحافظات, 
وزوجتي مريضة تراجع على مستشفى ب بغداد. وطبعا زينب على 
أساس زوجتي. جانت المشكلة هي شلون يجي السيد للبيت. مع 

الأوكب اهبر مالقه؟! الأ ان تودضل السيد ال حظة: ماقت بمراسة 
مجازفة. كال لجماعته ومستشارينه. يريد يروح متنكر لبيت ناس 
فقره حتى يساعدهم وما يريد بس حماية اثنين وياه. ومحسن 
البلبل. طبعا صارت هوسة. ورئيس اللجنة الأمنية الي يتكفل بحمايته 
رفض وعارض بالبداية. بس بعدين السيد رزله. وسكت. 

طلعنا بالسيارة: آني اسوقء والسيد كعد يميء والحماية وره. 
جانت زينب تنتظره بالبيت الي أجرته. وجانت جايبه بنتها وياها. 
بقو الحماية ب باب البيتء ودخلنه أآني والسيد. خلصنه بسرعة 
إجراءات زواج المتعة, واختله بيها السيد. وبقيت آني يم بنت زينب 
با لمطبخ. من طلع السيد من الغرفة. جان وجه يشع نور ومبتسم,» 
وعيونه بيهن دموع. وجنت تحسه خاشع. مثل واحد نازل عليه 
ملاك الوحي! وماحجه ولا كلمة وحده. لا وياي ولا وية الحماية, 
الظريق كله لل رباكة: 

بعد أسبوع دز عليه مرة ثانية. وطلب مني ان تأجر بيت 
بمنطقة ثانية. وبنفس الخطة. طبعا جان السيد متنكر. والسيد 
روحه تخبلء جان لابس شفقة زركة جبيره. وملابسه تشبه مال 
هذولء مغنين الرب. بس هاي المرة اله شوية تصير مشكلة! وكفتنه 
بسيظرة وان الس ماهنل احماظية طيجاء وعددة هوية مؤورة 
اسمه بيهاء عمر علي نوزاد. الشرطي بالسيطرة كال للسيد ((سبحان 
اللهء جنك السيد القائد؟)) الشرطي الثاني كال للاول ((خاب انجب! 
تشبه هذا المطيرجي بالسيد)) رجعولنه هوياتنه. وكملنه طريقنه. 


من البداية.ء من شافتني زينبء. جانت كلش لطيفة وياي. بزيارة 
السيد الثانية لزينب. عفت بنتها بالمطبخ, ورحت ابولء وجان الباب 


شوية مفتوح مال غرفة البلابل! جانوا مصاليخ: وجانت زينب 
حورية. اية من الجمالء رشيقة وتقريبا بطولي. وجانت تلحس كل 
جسم السيد :ال جان ضيه غايب عن الوضي: وانوي صعلت كركاة 
وكف زبيء. اتعوذت من الشيطانء بلت. ورجعت يم بنت زينب. 


وبقينه على هذا الحالء يعني تقريبا كدرنا نرتب خلال شهور 
بس ه خلوات. طلب مني السيد ان ادرس له بعض الوضعيات 
الجنسية من مواقع النت. جان السيد. يسوي راسينء وجان يريد 
أكشن بس زبه جان يحتاج وقت أطولء حتى يكوم من جديد. 
اشتريتله فياكره. جربهاء بس ما حبهاء لاز صار عنده صداع قوي, 
وجانت تلعب نفسه. 

فد يوم اجرت بيت وجبت زينب. اجت كعدت بميء وكالت 
تريد تحجي وياي بموضوع كلش مهم. اعترفت لي وشرحتء شلون 
هي من البداية جانت معجبه كلش بيه. وبدت تحجيلي عن 
طولي وهدوني وصوتٍ الرجولي الخشن. وبقت تمدح وتتغزل بجمال 
جسمي. وكالتء بصراحة بلبل آني كلش كلش احبك. وحجتاي عن 
رسائلي الصوتية الها. جان السيد يرد على زينب بنفس طريقتها 
بالاميل. يكتب اشعار غزل وحب لزينبء وجنت أآني اسجلهن 
بصوتء وارد على زينب. تكول. حتى من تنام وية السيد. جان 
صوق يبقى براسها. قربت شفايفها من شفايفي. عركت,. وجان 
حسمي كله يرجفء فلتت. رحت فتحت الثلاجة وشربت مي بارد. 
كالت زينبء آني وحده ارملة. وصحيح معجبة بالسيد. بس وياه 
ما عندي اي مستقبل. وهذا زواج متعة مؤقت. انوب كالتء بلبل 
انت شاب وما متزوج. وحلفت (راح اصير خدامة لك اذا تتزوجني). 

ماصدكت الي تكوله! هاي البنية» الي هي آية من الجمالء تحبني 
آنيء محسن البلبل أبو الصفنات, الي طوته نطول الغلة وعفاة عقل 
الصخلة! بعد كلامها خلتني هاوي اباوع على نفسي بالمرايه» اول مرة 
واحد او وحده يكلي انت وسيم. وانوب تكلي شكلك سينمائي يشبه 
الممثلين. وانت كلش شكلك رجولي وهيبة. جنت مرعوب طبعاء 
اذا السيد عرفء اكيد راح يصلخ جلدي. بقت زينب تحاول وياي 
وما استسلمتء وجان تدز لي رسائل خاصة على الايميل. وحاولت 
مرة بخلوة من الخلوات. قبل ما يجي السيد. تجيبني ع الطريق 
الصحيح! جانت ما جايبه بنتها وياها. دخلت للحمام وطلعت من 
دون ملابس تفوح منها ريحة الشامبو. واجت وتقربت مني. محسن 
اغك كلش كاله حافت قمين بحال«مدت اينتهنا وليست زن أل 
حجان واكف ومستعد مثل مدفع الافطار. عفتها وانهزمت. وطلعت 
من البيت حتى اروح اجيب السيد. بقيت ايام دايخ بهاي السالفة, 
وبديت شوية شوية. أحب زينبء سلام الله على جسمها وعيونها 
وريحتها وصدرها. 

يوم من الأيام. جان السيد بغرفتي وجنه قافلين الباب علينه. 
وجنت اشرح له وضعيه مال جنس شفتها بمواقع السكسء تكدر 
تطبقها على حافة القنفة. ومن وره على الكدام. وجان السيد 
مستمتع ويضحك من طريقتي واني أمثل له. شلون انيج بحافة 
القنفة. بصراحة مات من الضحك! واني جنت اتخيلء فعلا مخلي 
ايدي على طيز زينب من ورةء وادفع بزي. خفت اكوم: والسيد 
بنتبه! 


بعد أسبوعين جنت خايفء وقررت ان اعترف بكلشي للسيد. وهو 


رجال يفتهم وعنده حكمة واكيد راح يتفهم الوضع: ويلكه حل 
عقلاني للموضوع. ما ادري شلون لو ليش تخيلت السيد راح يكلي 
(ماكو مشكلة بلبلء تزوجها واني راح اعوف زينب لحالها) اكيد هاي 
جانت امنيتي الي بداخليء و جنت اتخيل واتوهم. واني زمال اصلي! 

طبعا بالحسين أبو عبد الله ما جان قصدي انطي بزينبء بس 
ولاثي للسيد. ما خلاني اسكت وأضم السالفة. كتله سيد. زينب 
معجبه. واني ما اريد اضم عليك. لان هي بصراحة. تكول تحبني! 
ها تكيل شنو ضار يالسية سخ سمخ ال اكويف اشععلت الغيرة 
براسه. وتخبل! طلب مني اول شي ان اسولفله عن كل الي صار بيناتنا 
آني وزينب. حلفت له بروح جده بان كلشي ما صارء واني ما طاخ 
زينب بأصبعي. بس السيد جان ما يسمع بس صوت الغيرة الي 
بداخله. كلي. يعني كل هاي الشهور جنت تنام وياها يا كواد! لا 
ورب الراقصات. اليوم راح تكون نهايتك! حلفت له ونزلت وبست 
رجله وترجيته يصدكني (والحسين ماصار كلشي!) وبقيت احلف 
له وابوس برجله واتوسل بيه. ظل يصيح علي ويفشرء وشبعت 
اهانات وكفخات وجلاليق. كلي. انتظر بالغرفة. رجع وبيده صوندة 
عمره: وكلي انوع ملابسك فقل ما خلقك :الله حسيت يبه تصدم 
من شاف زيي الطويلء وتخبل بالزايد. وانوب موتنيء ضرب وكفخات 
وجلد ورفسات. 


بعد جم يوم دز عاي. وجان شوية هادئ. طلب مني ان اسد 
اميل البلبلء وأبطل من شغليء وارجع اشتغل بمكتب عمي القيادي. 
ونبهني أكثر من مرة: بان أنسى كل الي صارء واذا طلعت كلمة 
وحدة بخصوص اميل بلبل السيد. راح اشوف جهنم بعيوني! 

قبل ما اسد الايميل تواصلت شوية وية زينب. كالت لي السيد 

قطع علاقته بيها. وكالت هاي فرصة: ونكدر هسه نتزوح. واذا 
جان السيد نغلء زينب جانت جنية. اخر ايميل دزت لي صورتها 
نص مصلخه بالفراشء ومخليه مجال بصفهاء وتكولء مكانك خالي» 
وفراش الحب دافي. وينتظرك! اخيرا سديت الاميلء وبطلت اتواصل 
وياهاء ورجعت لمكتب جيش احباب الله يم عمي القيادي. 


وبقيت شهور احلم كل ليلة. بزينبء سلام الله عليها! 


بالعرس مالتي تعرفت على صادق حسنء وهو ابن صديق 
عمي طاهر, ويشتغل بإذاعة احباب الله. ماجنت مقتنع بالزواج 
وكلت لعميء. خلي اشتغل اول مرة شغلة بيها خير بعدين اتزوج» 
وآني واختي زهرة جنه بعدنه عايشين بيت خالي. عمي كالء اولاد 
خالك صارو كبار. واختك راح يجي يوم وتصير قسمتها وتزوج. لازم 
تكون عائلة والعمر يخلص بسرعة. انوب كال. انت هسه جندي 
من جنود جيش احباب الله. والشغل أسهل منه ماكو! ساعدني 
عمي بايجار نص قطعه. اختي زهرة ما قبلت تجي وياي لبيتي 
الجديد, وكالت آني متعودة اعيش بيت خالي. عفتها براحتهاء وكتلهاء 
هله بيج بأي وقت! عمي طاهر لكالي بنفسه زوجتي كريمة. 
خوش بنية فقيرة من قطاعنه. مخلصة ابتدائية وعدها ست اخوة 
كلهم بجيش احباب الله. واذا اني مخلص حياتقٍ صفناتء كريمة 
مخلصتها حسرات. بس تتحسر حتى اذا ماكو مشكلة. ما اعرف 
فاتك ضدرها مشكل عدن الحمات سيب مرف بالركة مالقها. 
وحتى هي ما تعرف ليش تتحسر ١6‏ ساعة. تتحسر من نآكل, 
وتتحسر من تغسل بالحمام, وتتحسر من نام سويةء وتتحسر من 
تكون فرحانة؛ وتتحسر من زعلانة. كريمة تكول يمكن وراثة من 
أمها. جان موضوع الشغل قالقني كلشء لان ما معقوله أبقى 
كاعد بمكتب عمي طاهرء لا شغل وعملء. بس يأمرون عليه. روح 
لفلانء كله عدنه اجتماع. روح للشعلة لفاتحة فلان» وسلمنه على 


الجماعة وسوي الواجب. روح ودي هاي المنشورات للحبيبية. اطلع 
بالمظاهرة. وزع مي. 

صادق حسنء صديقي الجديد. خريج كلية الفنون الجميلة, 
ويشتغل مخرج بالإذاعة. فد يوم جنه بالكهوة. طبعا هو مدمن 
اركيلة: آني ما أدخن وحتى ريحة الجكاير تلعب نفسي منها. جنه 
نلعب دومنه. واني كلش أحبها هي والطوليء لان بيهن خوش 
صفنات! انتبه صادقء وكلي انته كلش مصدك باللعب وتصفن 
هوايء عبالك نلعب شطرنج. شرحت له! كتله آني ما صافن باللعبة. 
الصفنات هوايتيء لو تكدر تكول إعاقة, شلون واحد عنده إعاقة 
بالولادة. صفناتي هي مشكلتي بالحياة من جنت جاهل صغير 
ضحك صادقء وأصر يعرف على شنو جنت صافن. كتله خاف 
كول علية ملمد مقان ؤواتة جباعساء بس سالك سؤال» يشيعوتك 
مسبات وتكفير وتخوين. وعدني صادق راح يسمعني ويحاول 
يقيمدي: كلت (زالله بو قافر على كل شء؟! ليشن بس الندول 
الإسلامية حالها خراب وحروب وامراض وتخلفء. ليش ما يدخل رب 
العالمين ويساعدنه؟! يعني احنه نعبده ونحب نبيه ونحترم ال البيت 
ونبجي ونلطم عليهم ونرفع راياتهم ونحلف بيهم ونتبرك بيهم 
وحالنا فيج.. ليش اللة ما يحبنة مثل ما تحبة.. ليش الدول مثلا 
باوربا كفار يشربون كحول ويآكلون خنزير ويعيشون سوية من دون 
زواج وكلشي يسوونء وحياتهم زينة وجنهم عايشين بالجنة.. يعني 
لوالله يحسن وضعنه ويثبت لدول الكفار الإسلام هو دين الحق.. 
حتى العالم كله يهتدي لدين محمد ويتبع ال البيت..)). صادق 
كال ((اكيد عند الله حكمه وهذا امتحان)) كلت ((يعني بمتحن 
المطيعين الي يحبونه وعايف الي يسوون كل المحرمات يعيشون حياة 

حلوة؟!)) كال صادق ((هذا موضوع طويل واكو ناس اختصاصه 
اسأل! تره مو ملحد. والحسين أبو عبد الله. 


بعد جم يوم اتصل بيه صادق وكال. عنده كلش شغله مهمة 
وياي. رحت شفته. سولفاي شلون هو متضايق وضايج من شغل 
البرامج مال إذاعة احباب الله والسبب. لان برامجهم, مثل مايكول, 
كلش جادة أكثر من اللازم: والناس بعد مالها خلك جديات. وكال 
صادقء. هسه اكو الفيس والنيتفليكس واليوتيوب والاف القنوات. 
والبرامج الدينية كلش قدبمة,. ومنو اليوم يسمع اذاعة دينية تكرر 
ا مواضيع نفسهاء يراد شوية تجديد! لهذا طلعت براسه فكرة 
جديدة من وحي (صفناتي) الي حجيتله عنها بذاك اليوم. كلي انت 
طريقتك بالكلام بسيطة وكلش حلوة وتضحك. لهذا صادق اجته 
فكرة برنامج اسمه (صفنات البلبل). آني أقدمه. وهو عليه الاعداد 
والإخراج. كتله. صادق آني شجابني على هاي الشغلة! كلي ((مالك 
علاقة, أولا انت صوتك كلش حلو واذاعي. صدكني! وطريقتك 
بالكلام راح الناس اتحبها. واكو أشياء بسيطة بالشغلء تقنيات ومن 
هاي السوالفء آني راح ادربك واعلمك عليها.)) كتله(( اوي! بس 
انطيني وقت أفكر!)) 

استشاريت زوجتي كريمة,. تحسرت وكالت (والله ما أدريء 
بكيفك بلبل!). خابرت اختي زهرة وحجيت لهاء. ضحكت وكالت 
((يا! تصير مذيع بالراديو.. وانت شلون راح تدبر هاي الشغلة.. 
انت ماتسولف.. ومخلص حياتك بس صفنات)) كتلها. خلف الله 
عليج. لا انت ولا كريمة تسون واهس! خابرت صادقء وكتله يعني 


آني مقتنع. بس تعال جيب الي يقنع عمي طاهر. صادق كال. عوف 
عمك عليء وراح يفتخر بيك ويفرح. بعد ان ينجح البرنامج. 

والله صارت صدكء. ورحت للإذاعة. وبده صادق يعلمني» شلون 
احجي بالمايكروفنء» وشلون اسمعه من ينطيني توجيهات. وهواي 
تفاصيل ثانية. ودخت اول مرة! وبعد ما شوية تمرنت وصرت اعرف 
بعض الامورء كعدنه آني وصادقء نختار ال مواضيع مال الحلقات. 
طلب مني ان أتذكر بعض صفنايء حتى يشوف ياهي منهن ترهم 
للبرنامج. يبدي برنامج (صفنات البلبل) بفكرة صفنه. احجي بكل 
حرية. حسب كلام صادقء وبعدين نفتح خطوط الاتصال مباشر 
بالبرنامج: والناس تنطي رأيها بالموضوع. وتحجي عن صفاناتهاء 
وحيرتها بهاي الدنيا. 

سجل صادق كم صفنه من صفناتي. وحده جانت عن زواج 
المتعة. وصفنة عن امثل اليكول الي مينوش العنب يكول حامض. 
وصفنه عن الناس الي مخلصه حياتها بس تشكي من احوالها ومن 
جيرانها ومن العراقيين كلهم. وهم نفسهم كلشي مايسوون بحياتهم. 
وصفنة عن عركات الفيسء. وشلون تبدي العركة بالقنادر بالبرل مان 
أولاء وبعدين تستمر العركة بالتلفزيونء. بعد ان يخلي اله مقدمي 
البرامج شوية بهارات. الى ان تنتهي المشكلة فشار ومسبات وبلوكات 
يم الفيسبكويين والتويتريين. 

ا مهم توكلنا على الله وال البيت وبدينا الحلقة الأولى. 

أعزاءي ا مستمعين: 

مساء الخير. اسمي محسن البلبلء أبو الصفنات. وهاي هي 


الحلقة الأولى من برنامج (صفنات البلبل). ما أحب المقدمات. 

وأحب ادخل بالسالفة رأسا! قبل كم يوم جنت بالسوك. رايح 
اشتري سمج وطرشي. اشتريت خوش سمجة بنية. رجعت للبيت 
ولكيت زوجتي كريمة تباوع على برنامج سياسي يتعاركون بيه 
حزبينء كل واحد يدافع عن طائفته. كتلهاء كريمة شني السالفة؟ 
كالتء والله ما أدري بلبلء كلشي ما افتهم. انوب سألتني: اكلك 
عود شنو الفرق تكون شيعي عراقي لو سني عراقي؟ كتلهاء اكو 
ناس تعيش على هاي السالفة. يعني شلون جيرانا عايش على بيع 
الطليان بالعلوة. هذولة عايشين على بيع الطائفية. ضحكت وكالت 
(( يا.. جا هي الطائفية طليان!)). كعدت كريمة بالحوش, تنظف 
السمحة. وكعدت آني كبالها اسوي زلاطة. أحب اساعد بالأكل دانما. 
من فتحت كريمة بطن السمحة وطلعت مصارينهاء طبيت بصفنة 
طويلة. فكرت بمصارينيء وانوب بديت أفكر بكل أعضاء جسمي 
الي بداخلي والي ما اكدر طبعا اشوفهن! ما أدري ليش تخيلت الكبد 
والبنكرياس والكلب وا معدة. حيوانات اليفة عايشه جواي. انوب 
طلع سؤال براسيء عود ليش احنه ما نفكر هواي بالي ب داخلنا 
ونفكر بس بالي نشوفه بره نفسنه؟! ليش ما نحاول نفهم هاي 
الحيوانات ونحبها ونحاول نسوي علاقة وياهاء وهي أقرب الأشياء 
النهء او تكدر تكول هي احنه نفسنه. يعني الواحد من عدنه من 
يتمرضء ويكله الطبيب مثلا عندك مشكلة بالكلية لو بالبنكرياس, 
ويشرحله شوية تأثيرات طبيعة حياة الانسان عليهنء راسن نروح 
للنت وندور معلومات أكثر. ونحاول نفهم شنو تأثير الاكل والجكاير 
والدهون والسكر على صحتنه وعلى حياة هاي الكائنات. أدري 
يمكن كلمة كائنات لو أعضاء أفضل من كلمة حيوانات! بس 
حبيت آني فكرة. حديقة الحيوانات الصغيرة الي بداخليء جنه عنوان 

مسلسل لو رواية! اكلنه السمجة. وشربت تلث استكانات جايء 
ونمنا آني وكريمة على هوة المبردة. من يوم السمجة. تكدر تكول 
دخلت بعلاقة حب وية هاي الحيوانات الي بداخلي. وصل بيه 
الحد من التفكيرء بان نزلت دمعتي من فكرت بان احنه البشر 
نعيش ونموت من دون ان نشوف أعضاء جسمنه. يعني على كولة 
المثقفين بالتلفزيونء. هاي مفارقة. لازم اله تكون مريض ويبدلون 
مثلا كلبك. وراح تكون محظوظ من تفتح عيونك بال لمستشفى وترجع 
للحياة. والطبيب يجيب كلبك القديم وتشوفه وتلتقي بيه لأول 
مرة بحياتك. وبقيت اقرا في النت وادور معلومات. وبده يزيد 
حبي وعشقي لكلشي جواي! يعني ماجنت مثلا اعرفء. الرئة هي 
العضو الوحيد بجسم الانسان الي يمكن ان تطفو فوك المي. تعجبت, 
وحلمت بنوميء برئة طافية على ال ميء واني كاعد اصيد بسنارة. 
وطلعلي طحال. وزاد حبي بالحيوانات الاليفة الي بداخلي. وبديت 
اهتم بطريقة اكلي, لان ما معقولة اقسي بالأكل على هاي الكائنات 
الجميلة والعظمية, والله صدكوني! وبقيت بعلاقة غرام وية نفسي 
أيام طويلة. وعفت العام الي داير ما دايري. ليش ما انفكر ونعتني 
كل يومء بالحياة الي تحركنه. ومخليتنه بهاي الدنيا عايشين. يعني 
معقولة واحد يفكر بالسياسة لو بالطائفية أكثر ما يفكر بعضو 
حي بجسمه. ومخلي عايش؟! 

من خلصت حجي بالموضوع. وفتحنه ا لمجال للاتصالات. اشتغلت 
التلفونات على برنامج صفنات البلبل. وثاني يوم احتركت الدنيا 
بمواقع التواصل. تعليقات اشكال وأنواع. تعليقات بيها نصب 
وضحكء وناس تشكرنه على هاي المواضيع المهمة. وناس تسبنه 
وتسب تفاهتنه. ضجت أآني كلش من شفت تقليد بعضهم ونصبهم 

على فكرة صفنتي. واحد يكولء إذاعة احباب الله عدهم مقدم 
برنامج يكولء لازم تضرب جلق على البنكارياس مالتك. وثاني يكول, 
شلون تتزوج زواج متعة بالكلية مالتك. وهاشتاك احباب الله وعشق 
الطحال. وتعرفون وتتخيلون تحشيش العراقيين. 

ثاني يوم من جيت للإذاعة. جنت مستحي من صادق. وفكرت» 
اكيد الإدارة مال الإذاعة هسه مرزلته وراح تطردنه. بس صادق 
استقبلني مبتسم وبالأحضان. ومن حجيتله عن التعليقات اللمو زينة. 
كي صادقء بلبل انت تحجي صدك!! لعد هي شلون تصير الطشة» 
هي هاي التعليقات دلالة على نجاح ساحق للبرنامج؛ وراح تخلي 
الناس تنتظر الحلقة الثانية وهم على نار. لازم انحضر حلقة قوية. 
مو كتلك انت عندك موهبة بالفطرة. ومبدع حقيقيء والحسين 
أبو عبدالله انت فنان» وصدك بلبل! احتفلنه؛: ورحنه اكلنه بممطعم 
خوش باجةء وبدينه نحضر موضوع الحلقة الثانية. 


ومشه والله البرنامج: وبده ينجح وصار عليه نقاش ممواقع 
التواصل الاجتماعي وبالتلفزيون. وبدت بعض البرامج تسوي لقاءات 
ويايء وصرت كلش مشهور بعد 1١‏ حلقات. بس بعد الحلقة ١١‏ ما 
أدري» شوية حسينه بان البرنامج قل جمهوره: يمكن الصفنات صارن 
مو زينات! بس بصراحة آني حسيت بان صادق صار شوية طماع, 
وجان يريد جمهور أكبر. فد يوم كعدنه وسولفنه. ككلي صادقء لازم 
شوية نسوي حلقات جريئة وصادمة بيها مشاكلء. حتى النقاش 
يكبر بين الناس. كال اريد صدمات وضجة. وطلب مني ان أفكر 
بصفنة تسوي مشكة بين العلمانيين والإسلاميين. وكالء راح نكول 
للمستمعين انت راح تآخذ إجازة مرضية أسبوع. وراح يصير تشويق 

والناس تنتظرك. وروح انت فكر براحتكء وأريدك يا محسن ال مبدع, 
ياأحلى بلبلء تطلعاي بصفنة حلوة وقوية! 

انطوني والله الاجازة. ورحت حتى أفكر. آني من صغير أحب 
لشي يحد ضلاة المنغنة ميث كنت دان افش مناه لق 
اتعبء بعدين اكعد ب كهوة واستراح. صفنت بالسياسيينء المتدينين 
والعلمانيين. اثنينهم يكولون. هم يحبون العراق ويريدون مصلحته. 
والناس تعبت منهم وملتء وتكول بس حجي وكلهم حرامية. 
المتدينين يكولون (عود هم شنو العلمانيين» صدام مو جان علماني 
وجان سفاح.) والعلمانيين يكولون (صدام ديكتاتور وسفاح وما يمثل 
العلمانية والمدنية) ويكملون ردهم بسؤال (و هم شنو الإسلاميين؟ 
هم نفسهم داعش وطلبان وزرقاي وسعودية وجلد وشريعة 
وتخلف.) والإسلاميين يكولون(هذول مايمثلون الإسلام الحقيقي!) 
زين عوفك من عركاتهم. الي ماتخلص! شنو المشتركات بيناتهم. اكيد 
كلهم بشرء يريدون يعيشون بسعادة يربون أطفالهم ويعيشون 
ب بلد محترم بيه نظام صحي وتعليمي جيد. على الأقل مثل 
جيرانه الي عدهم نفط. زين ليش مايتفقون. اذا اثنينهم يريدون 
مصلحة العراق والناس؟ كل واحد يتنازل شوية من تعصبه الديني 
لو العلماني» ويبطلون بوك ونفاق! 

حسيت صفناني تغيرت من بديت اشتغل بالإذاعة. قبل جانت 
صفناق من دون خطة. هيج. أشياء شخصية أفكر بيها بحرية. 
بن هسةاضاز يدغل يعشقناق صادق الغرج:وصارت شوية بها 
مبالغة ومو طبيعة. اقصد صفناق جانت خاصة: هسه صرت ارهم 
صفنات على المشاكل العامة. بدلت الخطة واخذت تاكسي ورحت 

لباب المعظم. مشيت بشارع الرشيد. الى ان دخلت بشارع المتنبي. 
جان ازدحام كلشء وجنت أحب هذا الشارع: وأحس برهبة بيه. 
ماجنت بهذا الوقت اقره كتب هواي. الشارع كلش حلوء وعبالك 
سوك مال بس مثقفين. تفرجت على عناوين الكتب. وطفرت براسي 
لعبة. كلت خلي اقره عناوين الكتب ب البسطيات. والعنوان الي 
يعجبني اصفن بيه.ء بدل الصفنة مالت صادقء عن العلمانيين 
والمتدينين. ظليت اروح واجي بالشارع واقره بالعناوينء» وماكو ثي, 
الوحي مانزل عليه! 

شفت ولد صغير يمكن عمره ١7‏ سنة جان شايل كونية ثكيله 
بيها كتب. ومرات يسحل بيها سحلء وجان يدور على مكان يبسط 
بيهن. الشارع جان تقريبا كلش مزدحم. كتله ليش ماتبسط بشارع 
الرشيد والناس الجايه على المتنبي تمر عليك وتشوف كتبك؟! كلي 
((مااعرف عمو!!)) كتله خلي اساعدك. شلت الكونية على ظهري: 
وكتلهء تعال خلي نشوفلنه مكان. لكيت خوش مكان بصف 
عربانة جاي بيه ولد شاب. مبين خوش ولد. فرشنه الكتبء 
طلبت جايينء وكعدت آني والصغيرون يم البسطية. سألته ((منين 
جبت هاي الكتب عمو؟!)). كال ((الكتب مال ابوي)) ((وين ابوك 
حبيبي؟!)). كال ((كتلوه قبل شهر)). وسولفلي شوية ... مغتالة 
ابوه جهة معينة! لان ابوه صحفيء. وفد مرة مستضيفنه بقناة 
عراقية. وحاجي ومنتقد الفساد والطائفية. يعني هسه قابل مفجر 
مفخخة لو إرهابي لو بايك فلوس الناس؟! لك والله مصيبة هذا 
العراق! خطية اهل الوليدء ابن المغدورء كاعدين ايجار وهو الولد 
الوحيد لامه وعنده 0 خوات بناتء وأمه بيه سكر وتعبانة. كتله 


((شنو اسم ابوك حبيبي ؟)). كال ((سامي المهدي)). ردت اساعده. 

فاشتريت كتاب منه عامي شاميء وانطيته شوية فلوس زايد. رحت 
كعدت بمقهى ام كلثوم بالرشيد. ودورت على اسم سامي المهدي في 
النت. ناس تكول الارهابين كاتلينه. وناس تكول الميليشياتء واكو 
جماعة يكولون (بمعود هي شغلة شرف ونسوان! ) . انقهرت على 
هذا الصحفي. شفت فيديو مقابلة وياه. مبين خوش ولد ويفتهم. 
يعني هذول الي مابكلوبهم رحمه. من يكتلون مايفكرون شنو 
رايح يصير باهله وبجهاله. يعني انت من تكتل واحد. تكتل وياه 
عائلته كلها. فتحت الكتاب الي اشتريته. وجان عنوانه» فنتازيا الواقع. 
قريت. ما افتهمت هواي منه. سديت الكتاب وخابرت صادق. كتله 
شنو معنى فنتازيا؟! ضحك وكلي, بس لاتكول صفنتك الجديدة 
على الفنتازياء صاير مثقف بلبل؟! وانوب شرح لي صادقء. وفهمت 
شوية. يعني الفنتازيا تقريبا حسب ما فهمتء هي الأشياء الي مو 
مألوفة او اغرب من الواقع. طلعت صفنه براسي بعنوان (الواقع 
اغرب من الفنتازيا). 


أعزاءي ا مستمعين: 

اليوم اريد احجي عن الواقع الي اغرب من الفنتازيا. اعرف راح 
تضحكون وتكولون محسن مو من عادته يتفلسف علينه ويصير 
مثقف. اريد احجيلكم قصة ولد شايل كونية كتب على ظهره. اريد 
احجي لكم شلون الظلم يخلي الحياة تصير اغرب من الفنتازيا. 
اكو صحفي اسمه سامي المهدي كاتلينه جماعة, ماتعرف منو؟! لا 
تحقيق ولاهم يحزنون! (دائما القاتل العراقي مجهولء بس الضحية 
معروفة) ممكن تصير هاي الفكرة. مسلسل من من ألف ليلة 

وليلة. عزيزي ال مستمع. حبيبي.. بس تخيل وياي الصورة من جديد. 
ولد شايل كونية كتب ابوه المذبوح على ظهره. يعني ولد شايل 
جريمتكم على ظهره. لو تكدر تكول طفل شايل العلم وال معرفة 
المابوضةغان ظهره. اذا كلمن يحجى, تكلونه؟ راح تسون الشحب 
كله اخرسء وبدل مايكون المثلء الأعور في بلد العميان ملكء يصير, 
اليحجي في بلد الخرسان ملك. وتبقون بس انتم تحجون باسم 
الدين والمذهب والجهاد والنضالء وتتعدون على الناس. بشرفكم 
اصفنو! مو الاغرب من الواقعء ان يعيش المتخلف والجاهاء والي 
كل الي يكدر عليه يشيل سلاح, ويموت الانسان الي تعب على نفسه 
وقره ودرس ويريد الخير الناسه ولأهله؟! مو الغريب ان يعيش 
الحرامي مرتاح. ويعيش الشريف جوعان. مو الغريب اغنى بلد 
بالعالم بالنفطء يجدون اطفاله بالشوارع. مو الغريب تتحرر من 
سجن الديكتاتور علمود تدخل سجن الطائفية والميليشيات. من 
اصفن واكول ليش؟ وين المشكلة؟ ارجع واكول شلون ممكن تفهم, 
ومشاكلنه صارت اغرب من الخيالء وما تنفهم!! يعني نلاصتء 
وصارت حياتنا فنتازياء مره وحشية ومره تبجيء. ومرات تضحك, 
ومرات اغرب من الخيال! 

واسترسلت بالحجي بالبرنامج: وجنت أحس مثل ال مسحور,ء عبالك 
جان شخص ثاني يحجي بداخلي. ومن خلصت,ء اشتغلت الاتصالات! 
اكو هواي شكروني على كلاميء» وبعضهم سبنيء. واحد هددني مباشر 
على الهوه! ومن خلص البرنامج جان وجه صادق مكلوبء وجان 
كلش منزعج وكال ((بلبل هاي شسويت؟ رحت كلش زايد.. والله 


يستر.. خاي نشوف شنو راح يصير!)) 

رجعت للبيت. وجنت شوية خايف. دخلت للفيس. وشفت 
هواي ناس صايره وياي. قصدي وية موضوع صفنتي وغرابة 
القتل والطائفية وحياتنا. اكو ناس مسجلين الحلقة. ومنزلينها على 
اليوتيوب. واحد كاتب بالفيس, البلبل أشرف من كل البرمانين. وثاني 
يكولء محسن البلبل لازم يصير رئيس وزراءء. بلكت يصفن بالعراق 
فبلكاته جنل وفقلصته وضارث نشاعر العاوى عن ضقفات البليل: 
لايكات وكلوب حبء وجوه تبجي. ووجوه تضحك. ووجه صايرة 
حمرة مثل الطماطة من العصبيه. 


ما أحب انام بملابسي. طبيت مصلخ للفراشء. وجنت دائما اكل 
لكرمة تسوي مثالي. بس جانت تستحي. الى ان وافقت اخيرا تنام 
بس بلباسها. جانت كريمة تشوخرء وجنت لازم حلمة صدرها اليسره 
وصافن بصدرها الجبير. تخيلت نفسي قزم: بكد نيلز. اتزحلك على 
صدر كريمة. والصبح اصعد على ظهر وزة. واهاجر. اشوف بحيرات 
وغابات وبشرء واسمع قصص اغرب من الخيال. 

ثاني يوم. دز علينه, أني وصادقء الحجي مدير إذاعة احباب الله. 
رزلنه رزالة قوية. واله شوية يكوم ويشبعنه جلاليق. طردنه من 
الشغل. وحلف ((والحسين أبو عبد الله لو ما اهلكم خوش ناس.. 
جان هسه صلخت جلدكم صلخ.. يالله.. بره.. زمايل!!)) 


رجعت لمكتب احباب الله. وحصلت خوش رزالة ثانية من عمي 
طاهر. ويعد *" أشهرء خابرني صادق من تركياء وكليء راح اعبر البحر 
لليونانء وانعل أبو العراق لابوه الي يحبه. دير بالك على نفسك 


بلبل من فنتازيا احباب الله! ضحكناء وتمنيت له ان يوصل بالسلامة. 

طيارة البلبل 


قبل ما تبدي عمليات تحرير الموصلء التحقت بالحشد الشعبي. 
جيش احباب الله تقسم الى سرايا. آني خلوني بسرايا الحمام, الي 
اختصاصها التحكم بالطيارات المسيرة ومهمتها العمليات الاستخبارية 
والرصد والاستطلاع. تدربت شهرين وية مجموعة من المجاهدين 
فان: (ظيورقا) ومقل مجان محامة صديق: الله مرحمنه اسهد 
يكول (احنه هسه مطيرجية: وطيورنا اشكال وأنواع من هاي 
الدرون). 

الطيارات المسيرة الي عدنه جانن نوعين: طيارات مسيرة حرارية, 
وطيارات مسيرة نهارية. آني جان عندي وحده نهارية. ممكن تطير 
مسافة ع كيلوات. والارتفاع آني جنت اتحكم بيه. ويوصل الى١٠٠‏ 
متراو ١٠٠١‏ متو حسب الظروف. 

جانت كريمة حامل خطية من التحقت بالحشد. اجت اختي 
زهرة لبيتنه حتى تبقى بمها. توسلت كريمة بعمي ان ابقه بال مكتب 
ومااروح للموصل. بصراحة آني هم جنت خايف. هاي حرب وموت 
ومو لعب. جنت كلش خايف من ان يجيني طفل ويصير يتيم» 
ويعيش حياةة اليتم والحرمان» وتتكرر مصيبتي ومصيبة اختي زهرة! 
بس ماجان اكو حل ثاني. خاصة بعد فتوة السيستاني. وإذا احنه 
ما نطلع ندافع عن العراق والمذهب وشرفنه. جا منو راح يوكف 
بوجه هذول الدواعش التكفيرين. الله ينتقم من الي تسبب بدخول 

داعش وخراب البلد. ا لمهم. صارت عندي صداقات جديدة بسرايا 
الحمام. وأكثر واحد جنت احبه هو علي أبو القاسم. خوش زلمة 
من الناصرية. ومهوت من الضحكء وصوته كلش حلو خاصة 
من يغني الطور الجنوبي. وجان اكو شي مشترك مهم بيناتنه. 
هو الصفنات. الي حاولت اقلل منهنء لأن هاي حربء. وشغلي 
يحتاج تركيز. بس صفنات أبو القاسم جانت شعرية: واكثرها 
على جمال النسوانء وأكثر شي على صدورهن. تكدر تكول جان 
مدمن على التغزل بالصدورء وحافظ كل اشعار نزار قباني الي بيه 
كلمة (نهد). جان يحب يقره شعر شعبي وروايات. وهو الي كلي 
بان مواليدي سنة ١165‏ هي عنوان رواية كلش مشهورة لكاتب 
انكليزي اسمه. جورج اوريلء ومن كتابه اجت فكرة الأخ الجبير, 
اللي يراقب ويتحكم بكل شي. حجالي شوية عن الرواية. عن الزعيم 
الغامضء العليم بكل شيء والي يعرف كل تفاصيل حياة الناس. 
واذكر أبو القاسم جان حافظ هواي اقتباسات من الرواية» واحد 
منها يكول: ((السياسيون في العام كالقرود في الغابة.. إذا تشاجروا 
أفسدوا الزرعء وإذا تصالحوا أكلوا المحصول)). اذكر بيومها سالت 
أبو القاسم عن اللغة العربية الفصحى ((ليش ما ندرس بالهجتنه 
العراقية. ونقره روايات ونتعلم! ليش مجلبين بالفصحى. وهي 
لغة مسلسلات دينية قدمة وصعبة:. لا الطبيب ولا ال مهندس والعام 
يكدر يحجي بيه. مو صحيح؟!)) كال أبو القاسم ((صحيح! وحتى 
الكتاب والاعلامين عدهم كلش هواي اخطاء. احنه خلصانين 
من هاي الدوخة بالشعر الشعبيء. محد يحاسبنه. بس اذا روائي 
كتب باللهجة. راح يستلمونه حراس الفصحى. وسولف لى أبو 
القاسم تفاصيل هواي. كليء اذا تنتبه اثنين يريدون يحرسون 

اللغة الفصحى. القومجية والإسلاميين المتعصبين. شوف داعشء» 
من يذبحون واحدء. يحجون بالفصحى!)) 


بالليلء وراسي على المخدة. اخذتلي صفنه طويلة بحجي أبو 
قاسم عن اللغة العربية. يعني كل الشعوب تدرس لغتها الام. واحنه 
من نبدي ندرس في الابتدائية العربية. تصير الفصحى مثل لغة 
اجنبية مو لغة ام. الكلوب مثلا بلغة اميء يصير مصباء. والميز 
يصير طاولة؛ والاستكان يصير قدح., والبنكة تصير مروحة: والجربايه 
تصير سريرء جا شلون الفصحى لغة ام؟! فهمت من أبو القاسم. 
من يكول اذا كتبنه بالعامية الكتبء. مراح العرب يفهمون بعضهم. 
هسه على أساس العرب فاهمين الواحد ع الثاني! شو كل واحد 
يحجي لهجته. واحد يكره الثاني. وحتى الرؤساء سطرين بالفصحى 
ما مدبرينها. بعدينء العرب اذا يريدون يفهومون بعضهم ويكلولن 
اخوة. ليش ما يتعلمون لهجات بعضهم ويخلصون من المشكلة. 
يعني الواحد عنده استعداد يتعلم إنكليزي لو فرنسي لو روسي 
لوحتى صينيء. بس ما عنده استعداد يتعلم مغربي لو سوريء 
وهي بالنهاية لغة عربية. شوية تركيز تتعلمها. غفيت وقصفني 
كابوس! جنت بقاعة متروسة كتاب ونقاد وشعراء. وجانوا كلهم 
مغنتبين ويدخنون كلهم سوية. والقاعة متروسة دخان وبالكوة 
الواحد يشوف الثاني لو يكدر يتنفس. وجان آني بالحلم صاير كاتب, 
وجنت لازم اقره من كتابي الجديد. الي كاتبه بالعامية. وأول ما قريت 
اول سطر من روايتي ((فد يوم من الايام جان اكو فد واحد كاعد 
على نهر دجلة صافن با مقولة المعروفة. الحياة طرطرة الي ماموت 
بالسيف مموت بالقندرة) وبعد ما كملت. وصلتني اول قندرة بالحلم 
من السرة الأول. وبعدين صارت القنادر عبالك هجوم مال جراد. 


صارت هوسه. ودخان الجكاير صار كلش هوايء. فزيت وكعدت 
من النوم. لكيت أبو القاسم بصفي يشوخرء وفاتح حلكه. تكول 
سمحه كاعد تختنك. 

طبينه أكثر من معركة. وبدينه نربك الدواعش وندمر خطوطهم 
الدفاعية. بوحدة من المعارك اسرنه داعشي. جماعتنه اخذوه اللاسلكي 
منه. وبدو يحجون وية داعشي ثاني. جان محصور بسطح بيت 
بمنطقة سكنية. الحشد محاصرينه. طيرت طيارتٍ وبديت ادور عليه 
والولد جانوا يمي يسولفون وية الداعشي باللاسلي. كله أبو حيدر 
((شكد راح تبقى خاتل يا جبان.. جاينك! واله نزين شاربك) كله 
الداعشي ((يول لو انت بطل تقدم بسيارة مثل جماعتنا الانغماسين.. 
تقدم يا حجبان)) جاوبه أبو حيدر ((اني ما عندي انتحاريين مثلك, 
لان الله محرمه. والامام علي يكول..)) قاطعه الداعشي (ظلو أنتم 
ظلو! الامام علي والامام الحسين.. وهم أبرياء منكم يا جهلة)) كله 
أبو حيدر ((ولك احترم نفسك.. جايك أبو حيدر ياكواد. لا تجيب 
طاري الامام الحسين على لسانك النكس..)) 


فريت طيراتي على جهة اليمين وشفت الداعشي. جان يحجي 
بالجهاز بنفس الوقت وية أبو حيدر وياه ١‏ دواعش وخاتلين 
وره تانكي بالسطح. اجو الولد ينطون امر بلعالجته. بس شفت 
بنية صغيرة تلعب توي بسطح بيت بصف الدواعش الخاتلين.الولد 
كالوء هسه هاي البنية شتسوي بالسطح والدنيا محتركة؟! واحد 
من جماعتنه كال ما تدري يمكن اهلها ميتينء منهزمين وناسينه! 
أبو هاشم هو الي يقرر! اتصلو على أبو هاشم. ومن دون نقاشء 
امر بان يتعالج الهدف فورا. انطيت الاحداثيات. قصفو جماعتناء 

واختفت البنية بدخان الضربة. فريت الطيارة من جديد. وشفتها 
على السطح. متمددة وبعد بيها حركة. طلعت روحي من القهر! 
تمنيت ان أبقي طيارتي فوك السطح. واشوف اذ اكو واحد يجي 
يساعد البنية. بس اجاني امر ان اتابع اذ اكو سيارات مفخخة 
بمدخل المنطقة. 

من سيطرنا على المنطقة. لكينه سبايا ايزيديات محجوزات, 0 
بنات اعمارهن متجاوز العشرين. سولفن شمسوين بيهن الدواعش. 
يعني حتى الوحوش ما تكدر تسوي الي سووه بالناس. هذول 
الجلاب. البنية الصغيرة الي جانت بالسطح. لكوها ميتة بعد ان بقت 
تنزف. ابوها كاتلينه الدواعشء وامها جانت مريضة على الفراش 
ما تكدر تتحركء. وجانت موصيه ابنها الي عمره ست سنوات يدير 
باله على اخته. والولد جان يلعب بمسدس مال مي بالحمام. 

اخذو جماعتنه معلومات من البنات الايزيديات. عن ولد 
اسمه فهد موجود بالمنطقة. جان يجيب للدواعش اكل. من جان 
يغتصبهون جماعي. اكو بنية عمره ١5‏ سنة جان يغمى عليها من 
يغتصبونهاء وجانو يبقون يغتصبونها حتى وهي مو بوعيها. الله 
أكبر على هاي الوحشية والجرائم. حتى صدام ماسوه الي يسوونه. 
لزمو جماعتنه فهد. وحققو وياه. وطلع متدرب ويه الدواعش. 
وجان جاسوس للدواعش بالمنطقة. ما أدري. بس جان يبين فقير 
واثولء وكلشي ما يفتهم. جماعتنه شبعوه كتل لان جانو يريدون 
معلومات أكثر من عنده. حققو وياه. وسالوه اذا جان مغتصب 
ايزيدية؟ حلف بالقران بان ما مشارك. بس اكو بنية من اليزيدات 
كالتء. مرة الدواعش كالو له. تعال اغتصب وحده منهن. جان اكو 

اثنين من جماعتنا مكروهين ما أحبهم.: واحد اسمه الحسن أبو علي 
والثاني خضير. هذول طبعا من انكس خلك الله وماعدهم اخلاق. 
خضير جان مشتغل فترة يسوي وشم., وهو بصراحة خوش يرسم. 
فديوم أبو الحسن مقترح فكرة على صاحبه خضير بخصوص فهد 
الداعشي! باليلء منزعين الولد بنطرونه. وداكين على فردة طيزة 
اليمنه زبء وعلى اليسره كاتبين باقي ويتمدد. طبعا الآمر مالتنا 
أبو ولاءء رزلهم خوش رزالة. 

رحنا بقافلة جبيرة باتجاه تلعفر. جانت الدنيا غروب وصايره 
ترابه. ليشي يا ري مكتوب علينه كل هاي ال مصايب والخوف والموت. 
من ولدت حتى اليوم والحروب ماتخلص. حرب وية ايران / سنين. 
نوب جوع الحصار وذله. وحرب أهلية. ودواعش, وبعدينء وين 
رايحين؟ وين الخلل ياربي؟ بينه احنه العراقيين لو بالعام الي ما 
يريد العراق يصير براسه خير. زين شلون يصير براسنه خيرء واحنه 
بعدنه سني وشيعي وكوردي وتركماني ومسيحي. اذا اليوم» مثل 
ما جماعتنه يكولونء السنة باعونه للدواعش.ء باجر عكبه المن 
راح يبيعونه الاكراد. واحنه الشيعة. مو بايعين نفسنه لإيران. ردت 
احجي الى بكلبي وية أبو القاسم. بس خفت يفتن عليء ويرزلني. 
لان احنه الشيعة مظلومينء ولازم نآخذ حقنه ونحمي نفسنا من 

وصلنا قريب من تلعفر بالليلء وعسكرنا هناك. وتعشينه تمن 
وفاصوليه. بعدها كعدت ويه أبو القاسم. جيكنه طياراتنا. والولد 
جماعة الطيارات الحرارية. طيرو باليلء ورصدو المنطقة. جانت 
مهمتنه احنه. آني وأبو القاسم: تبدي اول ما يطلع ضوه الفجر. 


-44- 


جان أبو القاسم كلش يدخن هوايء. جكارة بطيز جكارة. انطاني 
وحده. جربتء وضليت اكح., وبقه هو يضحك. كتله. بحياتي ما 
شارب ولا مدخن. كال أبو القاسم. آني كبل جنت اشرب عركى بس 
بطلت هسه. اعترفت له أآني وكتله. جنت فترة اخذ حبوب ارتين» 
من جنت ابيع بسوك مريدي. كال احجيلي. شجنت تحس؟ حاولت 
اله كلمات توصف احساسيء وكلت ((ما أدري والله! يعني جنت 
أحس كلشي حلوء يعني كلشي اوكي والحياة ماشيه. جنك موجود 
وما موجود. قصديء شلون اشرحلك.. من اشتغلت بإذاعة احباب 
الله تعلمت كلمة فنتازياء تعرفها؟!)) ضحك أبو القاسم وكالء طبعا! 
آني اقره كتب من جنت صغير, وكتابة الشعر هي فنتازيا اصلا. 
انوب سالت أبو القاسم ((شلون الانسان يكدر يعيش خارج المشاكل 
حتى اذا كانت عنده مشاكل؟!)) شنو قصدك؟ كال أبو القاسم. كتله, 
يعني مثل المخدرات. حتى اذا عندك مشكلة. عقلك يكلك الحياة 
حلوة وماشية وكلشي تمام. كل أبو القاسمء تحتاج الى اغنية قديمة 
مال فريد الأطرش يكول بيها (الحياة حلوة بس نفهمها) بس جيب 
الي يفهمها؟! سألته. يعني اذا تفهم الحياة تصير حلوة؟! يمكن. كال 
أبو القاسم. وطول بكلامه ((اكيد كل ما فهمت وتعلمت وفتحت 
عيونك وحواسك راح تخف شويه هموم الدنيا. يعني تعرفء الانسان 
مثلا من يكبر بالعمرء الناس تأخذ بكلامه وتسمع منه. لان العمر 
يسوي عنده تجربة وحكمة بالحياة. طبعا مو كل واحد يكبر 
بالعمر تصير عنده حكمة. قصدي كلما تصير عندك تجاربء راح 
يتحسن فهمك لحياتك وحياة الناس. وكلما فهمت صار صبرك على 
المشاكل أكبر وعلاقتك وية الناس سلمية أكثر. مثلا قراءة الكقتب 
تعلمك هواي! يعني مثلا انت من تقره رواية اجنبية, خلي انكول 


الاحداث بالبرازيل. انت اثناء القراءة راح تعيش هناكء يعني القراءة 
تخليك تصير غريب. وداثما بالغربة الانسان يتعلم عن نفسه وعن 
العالمء وتزيد خبرته وتجاربه بالحياة. بس. مع ذلك. قليل من 
الناس تتعلم من تجاربها. والانسان بطبيعته ينسه بسرعة. وهاي 
نعمة ونقمة بنفس الوقت! لان لو ما تنسه راح تتخبل من كثرة 
التفكيرء واذا تنسى مراح تكدر تستفاد من الي تعلمته بالحياة.)) 
كتله ((أبو القاسم انت فيلسوف واني ما اعرف)) ضحك أبو القاسم 
وكال. اسمع. هاى غير سالفه. من جنت صغير جنت كلش أحب 
الطبيعة. صوت العصافير والنهر والأشجار. وجنت دانما اتخيل نفسي 
شجرة. وتجي بنية حلوة وتكعد جواي وتحجي وياي. علقت أآني 
على كلامه وكلت ((اكيد البنية لازم يكون صدرها حلو!)) ضحك أبو 
القاسم مرة ثانية وكال.ء من سقط صدام جنت شاب صغير, وأحب 
بنية اسمها سلمى. ومن وراها بديت اكتب شعر. جانت جيرانه. 
جنت مرات بعد الغروبء اكمز على سطحهم. نختل بصف التنور, 
تطلعاي صدرها وامص حلمتها. وجنه اثنينه نخدر. تزوجت سلمى, 
ودارت الأيام! وبعد سنوات, تخيل رجعنه نتواصل. تيكسات مسج. 
وفيسبوك. بس ما جنة نشتاوف. جنت اكتبلها عن ريحة التنور 
وصدرها والغروب. زوجها جان يشتغل بالتجارة يجيب بضاعة من 
الصين. مرة راح بسفرة طويلة شهر تقريبا. كالت لي سلمىء دبر 
مكانء اريد اشوفك! دبرت شقة من صديق. اجت هي وجهالها 
الصغار. ما قبلت انام وياهاء وكالت لي اريد. بس تمص صدري 
مثل أيام السطح. جان صدرها صاير أكبرء وبيه ريحة حليب. ما 
خدرنه. مثل ايام كبل! جانت هي خايفة» وجنت آني مرتبك وأفكر 
بجهالها الصغار من يرضعون. حاولت أقنعها تخليني انيجه: بس ما 

قبلت وجانت خايفة. بعد أيام, دزلت لي تيكست مسج. وتوسلت 
بيهء ان نقطع علاقتنا ومنتواصل بعد. احجيلك هاي السالفة اول 
مرة. لان قصيدق الي قريته لك من قبل اذا تذكر. اجت من هذا 
الموقف. كلت له. أيء هاي الي تكول بيهء بان صدر الحبيبة الجنة, 
بيه نهرينء واحد لبن واحد خمر. بصراحة شوية قصيدة تضحك! 
حسيت أبو القاسم شوية ضاج وبدل الموضوع. وكال: احجيلي انت 
قصص حبك! كتله. آني من جنت مراهق جنت أحب جيرانه. بس 
جانت مره جبيره بالعمر. مات من الضحك أبو القاسم. حقك 
تضحك, كتله. بعدين من كبرت شوية فكرت, يمكن آني جنت أحبها. 
لأن جنت اشتاق يكون عندي ام مثلها. ما أدري! ردت احجيله على 
زينب عليها السلام. بس خفت لا يفلت من لساني موضوع ايميل 
بلبل السيد. 

جان ويانه مصور اسمه نصير المالكي. جان يشتغل فيلم وثائقي 
عن الحشد وبطولاته» ومعاملته الإنسانية وية الناس. شوية طبعا 
جان يبالغ ويجذب. يعني احنه من جنه نلزم الدواعشء نشبعهم 
كفخات واهانات وجلاليقء. وهم يستاهلون. بس هو جان يعيد 
تمثيل المشهد. يصور شلون جماعتنه ينطونهم مي واكلء. ونداوي 
جروحهم.: وشلون نذكرهم بان احنه نتبع اخلاق الإسلام الحقيقة. 
ونعامل الاسرى بكل احترام. مره تعاركت ويه هذا نصير. اجه 
فد يوم وكليي اريد تطير لي طيارتك. حتى اخذ كم لقطة للفيلم 
مالتي. كتله. تعال صور من تكون عندي مهمة رسمية. هاي 
مو طيور زاجل اهدهن لك حتى تتفرج. ما عجبه كلامي! راح 
للمسؤول مالتنه. وشكاني. وانوب. نصير هذاء تخبل ازيد. من دز 
عليه المسؤول. وشكرني كدامه. لان اني ملتزم بشغلي وما اخالف 


التعليمات. بطبيعتي ما أحقد على شخص فترة طويلة. اسامح 
وانسه. رحت لنصير واعتذرت منه! وهو طلع خوش وليد. وقبل 
اعتذاريء وسولف لي قصته. جان لاجئ بأطانيا. ولجوئه جان مرفوض. 
رجع بدعوة الجهاد للعراق. بعد ايام شوية علاقتنا تطورت. وصار 
يشاركنه كعداتنه وسوالفنه آني وأبو القاسم. فد يوم كال عندي 
جكارة حشيش. تعجبنه احنه؛ وكال هو من جان بأطانيا جان يدخن 
بس ماريهوناء ويسميه وييد. اختلينه بمكان ودخنه الجكارة سوية. 
طبعا ظليت آني بس اكح. ودخلت بحالة من الخوف. وبقه نصير 
وأبو القاسمء يضحكون عليه. انوب حجالنه نصيرء على ديسكو 
مشهور بأمانيا اسمه بريكهاين. وهذا مو أي واحد يدخله. يكولء 
اكو حارس كاعد بالباب. والبنات والولد لازمين سره طويل. من 
توصل للبابء يباوع عليك الحارس. لو يقبل يدخلك لو لا. سألناه. 
يعني شلون يقرر؟! يكول نصير. حسب مزاج الحارس وخبرته 
الشخصية. من عيونك يطلع. اذا جنت تكدر تتحمل اجواء مثل 
هيج مكان وتتكيف وياه بسهولة وتستمتع. و من دون مشاكل! 
وكالء الديسكو بيه كل اشكال وانواع المخدرات. وتجارب الجنس 
مفتوحة. اشكال وأنواع. ولد وية ولد. نسوان وية نسوان. وزمم 
ونسوان. فردي وثنائي وثلاني. شتريد اكو! صفن شوية نصيرء انوب 
كمل سالفته. وكال: جانت اكبر صدمة بحياق.. اخذت كوكايين, 
وبديت أفتر بالمكان والي جان كلش جبيرء والموسيقى كلش عالية 
ماتكدر تسمع الي بصفك يسولف. جان اكو ناس تتنايج با مكان 
ومحد مهتم بالثاني. فجأة اجت وحده تقربت مني. ماجنت اعرف 
إنكليزيء وا ماني كلش شوية. جانت البنية كلش حلوة. وصدرها 
طالع من ثوبها. (راسا آني باوعات على أبو القاسم اختصاص الصدور 

وابتسهت!) بدت البنية تلزم بجسمي وتفرك بطيزي:» وكامت تلعب 
بشعر صدري. انوب بستها بوسة طويلة واني رايح خدران» كام زي» 

ضحكنه. وبقينه متعجبينء وعبالنه نصير يجذب ويبالغ عن حياة 
الديسكو. ساله أبو القاسم.ء بصراحة شنو صار بعدين؟! كال نصير» 
تدرونء كوكايين والدنيا محتركه. بصراحة نجته او نجتها من وره! 
بس بالحسين أبو عبد الله. كلشي بي جان بينة. صدرهء. شفايفه. 


طبعا بيومها فكرت هو يبالغ لو يجذب علينه. بس بعد ان 
صرت لاجئ بالسويد. تأكدت من كلام نصير المالكي. وطلع صحيح 
اكو هيج ديسكواتء وكل الي كاله عن بريكهاينء النايت كلوب في 
برلين صحيح. واكو أنواع واشكال مثل هاي الديسكوات. خاصة 
بأمانيا. 

مسكين نصير المالكيء قبل تحرير تلعفرء جان يصور بقره صايره 
نصين بالقصف المدفعيء ضربه قناص داعشي بكصته وكتله. هسه 
لو باقي بأطانيا يحشش ويتنايج مو احسنله! ظلينه آني وأبو القاسم 
داتئماء نتذكر نصير وجكارة الحشيشء وطريقته من يوصف الكس 
الي جان زبء وانموت من الضحك. 

قبل يوم من اقتحام تلعفرء كعدنا الفجر. استعدينه. وطيرنه 
طيورنا. استطلعنه المنطقة. الدواعش بدو يرمون على طياراتناء 
فانسحبنه. انوب هم طيرو طيارتهم: وبدوا جماعتنه يرمون عليهن. 
وصار شوية ضحك بال موضوع. نطير احنه وهم يرمونء وانوب 
العكسء يطيرون همه واحنه نرمي. أبو القاسم كال. شني هايء 
الحشد وداعش صارت حربهم مال مطيرجية. 


بقينه على هذا الحالء الا ان صار عطل بطيارق. فجأة نزلئت 
فوك سطح عمارة. حاولت اطيرها من جديد. بس ما فاد. اختفى 
البث فجأة مال الطيارة» وبديت كلشي ما اشوف على الشاشة, 
وانرعبت! فكرت, يمكن الدواعش لزمو طيارتي لو وكعوها! حاولت 
اشغلها من جديد. بس ماكو شي. وجان والله بعد ٠١‏ دقايق» 
رجعت الطيارة للحياة. وطارت من السطح. وبدت تصور. تنفست 
وكلتء الحمد الله. ربك ستر. فريت الطيارة ورجعتهاء حتى أتأكد 
من وضعها. نزلتها على الكاع. وبس تقربت منهاء انفجرت. 

كعدت بالمستشفىء ورجلي اليسره مضمدة وما اكدر اتحرك. 
اجه الطبيب وكالء حمد الله على السلامة. وشرح لي بان الإصابة 
جانت خطيرة. وصار تمزق بالعضلة وتلف في بعض الاعصاب. وكال 
راح أبقى أعرج. عرجة خفيفة. طول حياتي. 

اجو جماعتي من سرايا الحمام يزورنيء وجايبين تكه وكباب 
وبرتقال. انوب راحو بقية الولد. وبقه بمي أبو القاسم. سألني عن 
اللي صار؟! حجيتله. شلون نزلت طيارتٍ على سطع عمارة. وشلون 
اختفه البث فجأة. وشلون بعدين رجعت الطيارة فجأة للحياة. 
ابتسم صاحبي وكالء جماعتنه حققو بال موضوع., وصولو الى نتيجة. 
الدواعش لزمو طيراتك بالسطح. حجبو الكاميرا عنك. وخلو بسرعة 
قنبلة صغيرة بالطيارة. رجعته انتء وانفجرت عليك 


رجعت للبيت بإجازة مفتوحة. وظلت كريمة تبجي ومقهورة 
مرة وطويلة. بالليلء جانت كريمة ناهة. عجيب حتى وهي ناهمة 
لسعملا ساك تعد كل شوزة, غريية شان الأقبانة! خلبيت 

ايدي على صدرها حتى أحس بأنفاسها وحسراتهاء انوب تذكرت 
أبو القاسم وسوالفه على صدور النسوانء وابتسمت! نيست اكل 
لابو القاسم احنه من جنه صغارء جانت الفنتازيا مالتنه تشبه 
قصيدته التعبانة عن اللبن والخمر وجنة الصدر. جنة نكول واحنه 
جهال واحد للثاني ((أمك عنده ديسين.. واحد حليب واحد جاي)) 
ونضحكء وانوب نتعارك. على سالفة الصدر! 

شهداء البلبل 


الحمد الله والشكر على كل حالء بعد ان جنت محسن البلبلء» 
صارو يسمونيء بلبل الاعرج. هاي الناس ولا ترحم, حتى و هم بنص 
الخيسة والخراب والضيم: بعدهم يقلدون ويضحكون واحد عالثاني. 
العراقيين كلوبهم من حجرء والحسين أبو عبد الله! 

تحررت الموصل. وصارت عندي بنيةء سميتها حوراء. سبحان الله 
تشبه أمهاء وماخذه مني بس الخشم الطويل. كلت لكريمة. خلي 
نشوفء راح تأخذ منج الحسراتء لو تاخذ مني الصفنات. ضحكت 
كريمة. وكالت بس لاتخذهن اثنيهنء. وتصير حوراء ام الصفنات 
والحسرات. 

الحمد الله مصيبة داعش خلصت تقريباء. وجنت فرحان 
بحوراء. أخيرا صرت ابء وكلت هسه لازم أفكر شوية جديات بحياتي 
علمود مستقبل بنتي. رحت لعمي طاهر وحجيت وياه. طلبت 
منه مساعدة. حتى اشتري تكسي واشتغل عليها. كال ليش ماتبقى 
بالحشد. والدولة راح تهتم بيهم. عرجتك خفيفة. ويمكن تشتغل 
بالأمور الإدارية. شافني متردد فكالء خوشء ارجع هسه للمكتب». 
وراح اخصص لك هاي ا مرة راتب رسميء وخاي نشوف موضوع 
التكسي بعدين. رجعت لمكتب احباب الله. واني أغنيء شجابرك 
على المر غير الامر منه! وبعد أسبوع. عمي طاهر كلفني بمهمة 
سهلة وبسيطة. حسب مايكولء والمهمة بيها الي اجر كبير عند 

الله. شغلتي الجديدة هي عوائل شهداء احباب الله. الي حاربو 
وية الحشد. يدزون بيدي ظرف بيه مبلغ بسيطء اوصله لعوائل 
الشهداءء وانطيهم وعود عن حقوقهم المستقبلية» الي راح تتكفل 
بيه الحكومة. يعني شوية فلوس وكلش هواي وعود! من البداية 
ما عجبتني الشغله! هسه عود ليش أني.. ماكو غيري الهاي المهمة, 
والله العظيم عمي طاهر راح يخبلني! 

جان عدنه بالبيت مرايه جبيرة. جنت اروح واجي كدامها كل 
يوم, واباوع على شكليء شلون صرت أعرج. جنت كلش مقهورء 
ونفسي مكسورة. اخذتاي صفنه واني اباوع على نفسيء. وكلت 
لازم اصير قويء وماخلي بنتي حوراء تحتاج شي. وهاي اخر مرة 
اباوع بيه على نفسيء وأفكر آني صرت اعرج. والحياة مستمرة, 
مثل مايكولون با مسلسلات. دخلت للحمام زينت لحيتي وشواري. 
لبست ملابس جديدة مشتريهن من الكرادة» ونزلت للكهوة اشوف 
صديقي بال منطقة. علي عبد الحسين. سولفتله آني عن أيامنا بالموصل, 
وشكالي هو من أحوال المدرسة الى يدرس بيها. البناية قديمة, 
والمدرسين تعبانينء والمنهج متخلف. وحجالي عن مشاكل التعليم 
بشكل عام بالبلد. جنت كلش احبه واحترم أفكاره. رجال متحرر 
وصادقء وبصراحة جان ضد سياسة الأحزاب الإسلامية كلهاء شلع 
قلع. وجان دائما يكول العراق بعد كل سنين المعاناة والحروبء جان 
يستاهل شي أفضل من هاي الأحزاب ا متخلفة الفاسدة: الي تغطي 
فسادها بعباية الدين. دانما جنت احذره من كلامه. واكله يدير 
باله. اكو ناس ما راح تفتهم حجيه. وبسرعة راح يخونونه. مجان 
يهتمء جان زلمة سبع. وجان دائما يسولف لي عن التعليم والصحة. 
يكول العراق اذا يريد يبدي صحيح. اول شي يحتاج يخلي كل طاقته 

لتحسين التعليم والصحة. واهم ثي الصحة النفسية. كتله. علاوي» 
الطبيب النفسي للمخابيل بالنسبة للعراقيين! كَليء بعد كل هاي 
الصدمات والأزمات والحروبء تتخيل العراقيين بعدهم صاحين؟! 
بلبل حبيبيء أي مجتمع ما يعترف بأمراضه. وينقد نفسه ويعالج 
نفسه. اقره عليه السلام. وشرحلي شنو تسوي بالإنسان الجروح 
النفسية. من تنزل عليه المصايب والصدمات. كاي جروح الجلد 
واللحم. تطيب بعد فترة. بس جروح الروح. صعب تطيبء واي 
مشكلة صغيرة. تلجم الجروح من جديد. كتله ((واني جروحي من 
تلجم تدي)). ضحك وكالء أي غناها فؤاد سا ((ردي ردي لاتهيجين 
الجروح.. خايبة ردي)). سألني علاوي عن شغلي الجديد. حجيتله 
عن موضوع الشهداء. وكلي مع الأسف بلبلء انت راح تشترك وياهم, 
بقشمرة الناسء والمتاجرة بدم الشهداء ومصيبة أهلهم. ياريت فد 
يوم تصحه. وتعوفك من احباب الله هذول. وتره آني اعرف حجي 
الناس عنك محسن! يكولون فقير ومن هاي السوالف. بس آني 
اعرف انت تفتهم وذقي وكلش خوش زطة. 

اول عائلة زرتهاء جانوا عايشين بمنطقة الحسينة. كاعدين بهيكلء 
والبيت جان واضح حالته التعبانة. جان الشهيد عنده ‏ بنات صغار 
و ولد بعده يرضع. استقبلني أبوهء واجت مرت الشهيد تسلم عليه. 
انطيتها الظرف الي بي فلوس. شكرتني ال مسكينة. وبجت,ء وراحت 
لجهالها. شغلت آني الاسطوانة الي حفظته من عمي طاهرء بان شلون 
احباب الله مراح ينسونهم, وراح من خلال مؤسسة الشهداء يآخذون 
كل حقوقهم: وشلون برل ماني جماعة احباب الله راح يضغطون على 
الحكومة. حتى يستعجلون بتكريم الشهداء. بقه الرجال أبو الشهيد 


يسبح بسبحه سودهة طويله. وجان لابس دشاشة سوده. حسيث 

بيه معصبء وما مقتنع بكلامي. سألني. عندك جهال؟ كتله أي بنية 
صغيرة اسمها حوراء. كي كل فلوس الدنيا ما تعوض موت ولدك 
لو بناتك. دنكت من المستحه والقهر! حصرتني البجية. وحسيت 
مختنكء. وما عرفت اجاوبه. كتلته من رخصتك. لازم اروح! وكف 
الرجال. وصلني للباب. مديت ايدي حتى أسلم عليه. ما مد ايده 
هو. وكليء الله وياك عمي! 


بالطريق للبيتء كلت لنفسي. واضح هاي الشغلة راح تشبعني 
قهر واحراج. اخذتني الصفنات, ودتني وجابتني بهواي شغلات. 
الناس العايشة بسلام تموت بشكل طبيعي. تكبر بالعمرء تعيش 
حياتهاء تشوف أولادها يكبرون» يفرحون ويحزنونء ويشوفون 
احلامهم تكبر وياهم. بس بالعراق الموت بيه ينزل فجأة على 
حياتك مثل الصاعقة, وما يفرق بين جبير لو صغير. ومن كثر الموت 
اللي صار اخر سنين. حتى بعد ماعدنه وكت نتذكر كل الناس الي 
ماتت فجأة. واختفو من حياتنه. بالفصيح يكولون (داهمه الموت) 
عبالك الموت فرقة اغتيلات. ويكولن للمريضء جان (يصارع الموت) 
عبالك اللموت ثور هايج لو وحش. ونكول (اجاه اللموت) زين شلون 
اجه. مشيء. ركضء طاير مثل عزرائيل. ومرات يكولون (اختطفه 
الموت) تكول ال موت ميليشات وقحة. ويخطفون الناس ويصكونهم. 
والناس تكول (انتقل الى جوار ربه) بس شلونء انتقل؟ تخيلت نفسي 
ميتء. وصاعد مثل الصاروخ يم ربي. جنت كلش مقهور من ظلم 
هاي الدنياء وحسيت نفسي افور. جدر ماي وعلى النار! العصر 
رحت والتقيت بصحابي علي عبد الحسين. وحجيتله عن صفناقي 
على الموت. ضحك على سالفة الصاروخ ومصارعة الموت واختطافه. 
وخاصة فكرة الموت الي يخطف,. ويشبه الصكاكة. حجالي علاوي. 

على أفكار الانسان عن الموت بالأديان والعالم والفلسفة. العلماء 
يفهمون ال موت بنهاية الخلية. تشيخ وتسكت وتتعطل. كتله. يعني 
الانسان مثل الة تتعطل. وسلوفاي عن نظرية يحبونها الملحدين, 
عن دارون والتطور. سألته. علاوي انت ملحد؟! كال» تقريباء الي مثلي 
يسمونه (لا أدري) يعني ما يدري اكو أله لو ماكو. المؤمن هو 
اللي يؤمن بوجود الذات الإلهية والملحد يكفر بوجود الاله. والي ما 
يدري مثليء. يعني ببساطة ما متأكد. ويشك ويفكر ويدور بهاي 
الدنياء الي صعب تنفهم. عن أجوبة وأفكار. وطبعا اللاأدرية هي 
فلسفة قدمة ومكتوب عنها كلش هواي كتب. 

كتله ((هاي الناس عبالها بس اياد علاوي ما يدري؟! طلعت 
هاي فلسفة كاملة الناس كلها بيها ما تدري شي؟!)) ضحكنا! اخر 
شي كتله. علي دير بالك خويه من هاي الأفكار. وانت تعرف 
شنو عقلية ال مناطق الي عايشين بيها. وعبالك جنت حاس والله 
العظيم, راح يصير شي! بعد أسبوع اختفى علي. اهله دورو عليه 
بالمستشفيات ومراكز الشرطة وماكو خبر. يكولون قبل ما يختفي» 
جان كاتب بوست,ء يسخر بيه من ايران والخميني. كلت لعمي 
طاهرء لازم ندور على علاويء ونفتهم منو الي خاطفه. هو جيرانه 
وصديقيء وبلكت جماعتنا احباب الله بعلاقتهم يعرفون وين صار! 
كي عميء صديقك علاوي مايكعد راحة: أكثر من مرة الوادم حجت 
وياه وكلتله. ينتبه على الي يكتبه بالفيس. بس هو جان صخل 
ومعاند. زعلت آني» وكلت لعميء. علي خوش للمة. وكلبه محروك 
على أهلناء و ماتشوف انت حال المستشفيات وال مدارس والخيسة 
الي عايشين بيها. بس تمطر شوية نغرك بخيسة المجاري. كال. هذا 
غير موضوع: وان تحجي على مقدسات الناس موضوع ثاني. وكال 

عوفك من هاي السالفه. وانطاني ظرف جديدء وعنوان عائلة شهيد 
بمنطقة الشعلة. طلعت ضايج من مكتب احباب الله. وفكرت. 
ممكن جماعتنا نفسهمء. خطفوا علاوي. كلشي يصير! جماعتنه دائما 
يذبون مثل هاي السوالفء براس الميليشيات الوقحة؛ ويكولون, 
سيدنا وقائد احباب الله. ما يقبل على هذا التصرفات. 


اخذت تاكسي ورحت للشعلة. وجنت كلش ضايج على صاحبي 
علاوي. جان شهيد الشعلة عمره ١5‏ سنة. واثنين من اخوانه مكتولين 
بفترة الطائفية. وباقية بس امه وجدته وجهال اخوته. وأبوه رجال 
جبير بالعمر. سويت الواجبء وشكروني اهله وظلو يدعون للسيد. 
الي صوره جانت تارسه حيطان البيت بكل مكان. 

قبل ما ارجع للبيت اشتريت لعابة لحوراء تشتغل على الباتري. 
طبختنه كريمة دولمة من هاي الزينة. جان تموز والدنيا حارة كلش,» 
وجنه كاعدين على هوه ال مبردة. بعد الغده. نامت حوراء. تمدننا انا 
وكريمة سوية. سويتلي راسء» ونامت كريهة. ورحت آني لغرفة المطبخ» 
صبيت شربت زبيبء فتحت اللابتوب وبديت ادور بكوكل على أي 
موضوع يخص (المقدس والمقدسات). بس اريد افتهمء يعني وين 
المشكلة اذ الواحد ينقد المقدسات؟! 

العصر خابرني عمي ورحت للمكتب.انطاني هلمرةء تلث ظروف 
متروسة فلوس. وكلي هذول تلث شهداء من عائلة وحده بمنطقة 
النهرؤاق» وهاي رسالة خاصة من السيد نفسه للعائلة: كال تككذر 
تروح الهم. باجر الصبح. اخذت الفلوس انطيتهن لكرمة تضمهن, 
وكتلها ضايجء ورايح للكرداة. شوية اشتري ملابس وارجع. جنت 
احب كلش أجواء الكرادة: وداتئها اشتري منها الملابس. ولو بس 

تصير عندي فلوسء اشتري بيت بالكرادة ومااطلع منها للأبد. سألت 
كريمة اذا محتاجه شي, تحسرت,. وكالت لا بلبل. سلامتك. ما محتاجه 
شي. كتله بس انت من تكولين لي بلبلء احسها حلوه: البقية احسهم 
يسبوني. سالتي. بلبل صدك تحبني؟ طبعا كريمة. انت حبيبتي 
والدنيا مالتي. حضنتني وباست ايدي. وبست ايدها وطلعت. 

اشتريب بس تيشيرتات وشفقة زركة. وبعدين رحت لعصائر 
الأميره وكعدت وطلبتء عصير موز. مدمن عصائر من أيام ماجنت 
اشتغل على عربانة تعبانة أيام الحصار. اشتريت لكريمة ثوب 
مال نوم ولباسات. جنت كلش أحب اشتري اله بنفسي لباسات 
وسوتيانات. اشتريتهن ع السريع وطلعت من المحلء لان جنت 
مستحي. طلعن قياس صغير. وظلت كرمة تضحك. وكالت هذن 
مال بنية صغيرة. راح انطيهن لبنت جيرانا ام علي. سألتني كريمة 
عن اخبار صاحبي علي عبد الحسين. كتله والله مقصرء اليوم اروح 
اسال على اخبار زوجته. رحت لبيت علي. خطية جان عنده بنية 
وولد. الله يخليهم: حلوين وشطار. زوجته هم جانت مدرسة 
بالمتوسطة. تدرس إنكليزي. بجت خطية, وكلت لي ماكو أي خبرء 
وتوسلت بيه احجي وية عمي طاهر حتى يساعدهم. 

ثاني يوم الصبح رحت منطقة النهروان لبيت الشهداء التلاثة. 
والى جانت أسمائهم جاسم وحازم وباسم. دكيت البابء ومبين 
ماكو أحد. جان البيت طابقين. دكيت باب الجيران. طلعالي رجال 
قصير أصلعء لابس دشداشة بيضه. سألته عن اهل الشهداء. كال 
ماعدهم اهلء هم بس تلث اخوة: واستشهدوا الله يرحمهم. ما 
فتهمتء وسألته. امهم ابوهم إخوانهم جهالهم؟! كلي. تفضل طب 

عدنه. واني اسولف لك سالفتهم. ضيفني الرجالء والي اسمه أبو 
مهديء وجاب جاي وكعك. وحجالي قصة الولد. كي جاسم وحازم 
جانوا توأم, وباسم يكبرهم بسنة وحدة. امهم بعد ان جابت 
التوأم بسنة صارت عندها جلطة وماتتء الله يرحمها! وال مساكين 
حجان عدهم مشكة بالوراثة. جانوا كلهم عميانء ما عدا امهم 
جانت تشوف. وراثة من ابوهم الي جان هم اعمى. وفد يوم, 
كبل ما يستشهدون الولد. ابوهم جان يعبر الشارع: ودعمته سيارة 
ومات. كتله متعجب (عميان وبالحشد ؟!)) تحسر أبو مهدي 
وكالء اكو ناس عميان بس يشوفون أحسن من الناس الي مفتحه. 
ويفتهمون أكثر. الولد جانو كلش اذكياءء. تعلموا القراءة والكتابة, 
بهاي الطريقة الي يسمونهاء بريل يمكن. هاي الي يتعلمون بيه 
الحروف باللمس. كتله. أي. اسمها بريل لو برايل! المهم.: كال أبو 
مهديء جانوا الولد شطار كلشء وعدهم موهبة عجيبة سبحان 
الله. يتعلمون لغات بسرعة. من جانوا مراهقين صغار تعلمو 
تلاثتهم العزف على الكمانء وتعلمو الإنكليزية اول شي بشكل كلش 
عجيب. جانو موهوبينء الله يرحمهم. وصارت حياتهم كلها بس 
موسيقى وتعلم لغات. من طبوه الامريكان. جانو بعدهم شباب 
صغار. وجانت الناس كلش تحبهم.ء ويعزفون بالاعراس. بس من 
كبرو شويهء بدو يحبون يعزفون هاي الموسيقى مال الأجانب. الي 
يسمونها كلاسيكية. اشتغلو وية شباب فنانين با مسرح والتلفزيون. 
وحتى مرة صورهم بتقرير طلع بالتلفزيون. المهم, كبرو الولد وبقو 
يطورون من نفسهم., وتعلموا هواي لغات. لو ستة لو سبع لغات 
يعرفون! إنكليزية وروسية وفرنسية وامانية وفارسية وحتى كوردية. 
ومن صارت هوسة. راحو الولد. واطوعو بالحشد. طبعا جماعتنه 


-60- 


بممكتب احباب الله بالمنطقة. استغربو. وشكروهم وكالولهم: نرجع 
لكم خبر بعدين. وقيادات الحشد من سمعت بقصتهم. راسا دزت 
عليهم. وطلعو جانو محتاجينهم كلش. الدواعش جان عدهم ناس 
من اورباء وكل بلدان العالم. وجان الحشد عنده. خلية تتنصت 
على ال مكالمات. الدواعش مرات يرطنون بالغات الأجنبية حتى 
محد يفتهمهم. لهذا جانو الولد. مفيدين كلش بهذا الموضوع. 
الامريكان الحقراء خوات الكحبة. قاصفين مقر للحشد. يكولون 
بالخطأً. استشهدوا الولد تلاثتهم. وية ٠١‏ من جماعتهم الي بالمقر. 
بعدين كلي أبو المهدي: اذا تريد تكرم أرواح الشهداء. لازم تكرم 
الرجال الي اعتنه بتعليمهم وساعدهم على تعلم اللغات. وهو جان 
بمثابة ابوهم ومعلمهم. جان عايش ويانه هنا بالمنطقة. اسمه 
رضوان. الناس ضايقته بال منطقة لان حجان مدمن ع العرك. هسه 
عايش بشارع الرشيد وحده بفندق تعبان. 


شكرت أبو مهديء واخذت من عنوان الرجالء ورحت لشارع 
الرشيد. جان عندي فضول اعرف قصة الشهداءء. من هذا الي اسمه 
رضوان. جانت غرفته بالفندق شبه معفنة ومتروسة بطالة عركى 
فارغه. وجان رضوان تقريبا مو بوعيه. وجوعان. طلبت له نفر 
كباب من مطعم بصف الفندق. وحجالي على جاسم وحازم وباسم. 
كال العراق بيه مواهب كلش هوايء بس هوسة البلد. مضيعه 
المواهب. أصلا العراق كله مضيع نفسه. كال. وكرع بيك. وسوى 
بصل الكباب مزة. سلولفلي شوية عن حياته. شلون جان عايش 
بلغاريا بزنمن صدام. وجانت عنده زوجة بلغارية مدرسة. تعلم 
لغة اريل. تعلم رضوان منه كل شيء. وساعدته زوجته يدرس لغة 
اريلء ويصير معلم لغة؛. للعميان. من سقط صدام. جان الحنين 

كلش ما اخذه للعراق. وجان كدامه حلينء لو يموت بالغربة من 
القهر والحنينء لو يرجع ويعوف زوجته البلغارية الي كلش ساعدته. 
انفصل عنها أخيرا ورجع للعراق. انصدم بوضع البلدء وحس نفسه 
غريبء والعراق صاير مو نفس العراق الي جان يتخيله. خابر زوجته 
البلغاريه: ورزلته وطلبت منه ان ما يتصل عليها بعد. وتمنت ان 
للعرك. الشي الوحيد الي نقذه بالبداية هم الولد. حازم وباسم 
وجاسم. من تعرف عليهم. صاروا هم طلابه وولده وكل حياته. 
علمهم القراءة والكتابة» وبقه يتابعهمء. ويساعدهم. وصار أكثر من 
اب وصديق واخ الهم. من استشهدواء انتهى الامل بداخل رضوان» 
دخل بطل العركء وبعد ما طلع منه. صار مثل الجني ا محبوس 
بالمصباح. 


جنت خايف انطي الفلوس كلها لرضوان » ويرزلني عمي لان 
انطيت الأمانة لواحد راح يعتبر غريب عن الولد الشهداء. وانوب 
سكير. أخيرا كلت لنفسىء. حجذبه صغيرة تساعد هذا المسكينء ما 
راح تأثر بميزانية احباب الله! انطيته الفلوسء ورسالة السيد القائد. 
صب بيكء وبده يشرب ويقره الرسالة. وهو يضحك ويهز بايده. 
عفته. ورجعت للبيت. خابرت عمي وكتله الأمانة وصلت. عفية, 
كال» محضرلك شهيدينء مر على ال مكتب الصبح! اعتذرت منه. وكلت» 
أحس بالمرض وأريد ارتاح فد جم يوم. كال عمي. حقك. وانت 
تحتاج إجازة! ارتاح لك أسبوع ومر عليء واذا تحتاج شي بس 
خابرني. 

لكوه مدفون بخرابة. صدفة نابشه جثته الجلابء. وطالعه ريحته. 
والناس بال منطقه مخبرين الشرطة. جان عمي كالب وجهه عليء وما 
يحجي وياي. رحت كعدت بمه. وسألته. شصاير؟! كي من تخلص 
الواجب بفاتحة صاحبكء. مر علي على ال مكتب. 


رحت للمكتبء وسألني عمي عن فلوس الشهداء حازم وجاسم 
ورلصي كلض اكليت اللو اسعيت اقوش الويسرن في 
فحجيتله السالفة من البداية للنهاية. واعتذرت له. وكتله انطيت 
الفلوس لرضوان معلم الشهداء. تسودن عميء وكلي تنطي فلوس 
مال كلث شيناة لراسه سكرمو فين امل الشيدام سكل للناس: 
وين اضم وجهي! كتله بس اهدا وفهمني. وحجالي! 


بعد أيام من رحت آني للنهروان وشفت الاصلع أبو مهدي 
حواة الوه التنيدام خاية عنة القنيداء حس اشن اغتراض النية: 
الاصلع أبو مهدي كايل للمره ((السيد القائد داز رسالة وفلوس 
كلش كلش هواي بيد واحد. بس أآني كتله ماعنده اهلء ودليته 
على رضوان مدرسهم.) المرة متخبله. وجانت فقيرة تشتغل على 
باب الله تبيع مخضر بالسوك. رايحة للمكتب الي بالنهروان مسوية 
مناحة» وكايلة للمكتب بان هي جانت مثل ام الشهداء العميان. 
وحالها حال الضيم, وزوجها شرطي معوق. المهم. ما مخليه مصيبة 
ومرض وحاجة بحياتهاء ما ملحنتها وباجية عليها بمكتب الاحباب» 
الى ان مبجيه الله نفسه! متصلين من مكتب النهروان بعمي طاهرء 
ومترجينه ان ينطي هدية السيد ورسالته. لعمة الشهداء. 


شبعت رزالة من عمي طاهرء وانطاني إجازة مفتوحة. وكلي: روح 
دبر نفسكء منا لمن أحل ني هاي المشكلة. خجلتني وفة لتنيء ولك 

لبش اكت مرعيال وتغريظ كل مناطلياك بطنطلة زدة مس يضر 
براسك خير. تخربهاء وتفشلني و تحرجني كدام الوادم. انوب طردني 
(الله لا يوفقك على هاي الدكة. بره يالله اطلع بره!!) 


شكد تمنيت صدك يعوفني عمي طاهر., واخلص من مكتب 
احباب الله وكلاواتهم ونفاقهم وسوالفهم التعبانة. جنا نايمين 
بالسطح. وجانت السمه صافية. وجنت اباوع على نجمة تلمع. 
جنا متغطين بشرف خفيف. مدت كريممة ايده على زبي» وكومت 
راسا. خلصنه سوية بنفس الوقت, أآني وكريمة. من دون ان نطلع 
صوت. حتى الجيران ما ينتبهون. تحسرت كربممة وغفت. وتحسرت 
آني ودخلت بصفنة عن السمه والكواكب الثانية. هسه اذا اكو حياة 
بكوكب ثانيء هم راح يكون بيها سادة واحباب؟! غمضت عينيء 
وتخيلت نفسي عايش وية عصابة بالمريخ: كلهم عرجان مثلي 
وعميان مثل الشهداء! 

تك تك البلبل 


ناقشت عميء أكثر من مرة! كتله. آني ما افتهم, احنه احباب 
اللهء مو ويه ثورة الشباب ضد الفاسدينء ليش تريدني اشتغل 
جاسوس عليهم؟! ظل يلف ويدورء وما فتهمت كلشي منه. الي 
فهمته. جان يريد مني اعرف اذ اكو قيادات للثورة, وإذا اكو تمويل 
خارجي للمظاهرات. 

الامر والطاعة. لعمي ولأحباب الله هو اكو واحد يكدر يكول 
لا! اشترولي تك تك. ودخلت بنص الثوار بساحة التحرير بعد ان 
احتلو المطعم التري. وصار اسمه جبل احد. وطلبو مني الجماعة, 
ان اكتب كل أسبوع تقرير. 

ثورة التك التك. جانت بداية جديدة لحياتق. غيرت تفكيري, 
وخلتني مو بس افهم أشياء جديدة. خلتني التقي واعرف بغداد 
لأول مرة بحياتي. حسيت جنت غريب قبل الثورة. وبغداد جانت 
هواي بغدادات. بغداد الكرخ وبغداد الرصافة. مناطق السنة ومناطق 
الشيعة. الناس الفايخة والناس التعبانة. الشروكيين والبغادلة. المناطق 
الراقية والمناطق الفقيرة. المتعلمين والجهلة. بس من طبيت بنص 
الثورة. وصرت واحد منهمء. شفت بغداد وحده. اول مرة حسيت 
احنه من مدينة وحده. ونعرف بعضنه. جنا اغراب قبل الثورة, 
كل واحد جان عايش بدائرة. مسجونينء وية ناس تشبهنه. ونصحه 
ونام وياهم على نفس الهموم والسوالف. 

التك تك خلاني التقي واشوف ناس بحياتي ما فكرت فد يوم 
احجي وياهم لو التقي بيهم. اول مرة بحياتي اسولف وية بنات 
حبابات وذكيات ويخبلن من مناطق راقية. يحبن العراق من كل 
كلبوهن. حجيت وية أطباء ومهندسين وعمال وتجار. شفت طلاب 
جامعات. تحس بالفخرء وتتمنى ولدك وبناتك يصيرون مثلهم,» 
وتتحسر لان هاي الخبرات مو هي الي تقود البلد. شفت ناس 
مغتربينء عايفين أطفالهم وشغلهم وحياتهم باوربا الي تشبه الجنة, 
وراجعين يكنسون بساحة التحرير. شفت شباب صغار. ما خذهم 
الحماسء عيونهم مورمة من التعب ومن غازات جماعة الشغب. 
شفت شباب وشياب ونسوان جبيرة بالعمرء يطبخن ويخبزن 
ويدعن ويبجن. شفت فنانين ومغنين واعلاميين وشعراء. شفت 
شباب من المحافظات لابسين اوراحهم جفن. شفت فقراء وشفت 
اغنياء. وشفت طبعا ناس جاية لساحة التحرير سياحة وتاخذ بس 
صورء وشفت نصابين ونشالة وحرامية. وشفت ناس ماعدها شغل 
وعملء والتحرير صاير بيتها. شفت كلاوجية. ومرعبلين يخربطون 
أمور الثورة. وشفت سكرى ومتدينين. شفت خوش ولد وشفت 
خوات كحبة. شفت اشكال وانواع. والاشياء الزينة جانت أكثر وأكثر. 
وشفت البطولات الي تشبه الأفلام. وجانت التحريرء تنبضء محبة 
وخوف وقلق وغضب وامل. 

شفت العراق كله. بساحة التحرير. شفت بغداد كلهاء تكعد 
الصبح تتريك بساحة التحرير وتكولء صباح الخير يا وطن.. اريد 
منك وطن! حسيت اريد اكتب شعرء قصصء أغاني. روحي صارت 
نصها فرح ونصها حزن. نصها امل ونصها خوف. 

اول مشكلة صارت وية عمي طاهرء هي التقارير الي جنت اكتبها 
وأسلمها كل يوم جمعة العصر. اولاء ضاج لان التقارير مالتي جانت 
مكتوبة بالعامية مو بالفصحى. كتله ما اكدر اكتب بالفصحى, 
بعدين احنه نحجي وعايشين بالفصحى لو بالعامية الي تحجي 
وياي بيه هسه؟! كلي بابا هاي أمور رسمية. كتله شنو يعني 
رسمية؟! خو هو حتى السيد قائدنا شعاراته المشهورة كلها بالعامية 
ومن يحجي بالتلفزوين الرسمي مال الدولة. يحجي بالعامية. كَلي» 
انعب ولكء لاجيب طاري السيد. انوب اشتكى عمي طاهر من 
التقاريرء وكال شو كلها بطولات. ومسوي الثوار عبالك ابطال 
مال أفلام! كتله: والله اني ما اجيب حجي من جيبيء يعني اذا 
شاب عمره بالعشرين ويفتح صدره كدام جماعة الطرف الثالث 
والشغب والميليشيات. ويضربه قناص جبان خاتل ويكتله. بعد 
شلون تصير البطولة ماتفهمني؟! بس احنه غير ماعنده مخرجيين 
مثل مال هوليود حتى يصورن لك واقع هذول الشباب الابطال. 
عدنا مضاريط بالتلفزيونات مالتنه. كاعدين يشوهون صورة الثوار 
ويسقطون بيهم. علمود يغطون على فسادهم الحرامية. 

ضاج عميء وكلي. ولك شو انت صاير مدري شلون تحجي 
ومتغير. شو صاير ثورجي براسي؟! كتله. عمي سؤال رحمة لأبوك. 
احنه جماعة احباب الله مو ضد الفساد؟ كالء أي. زين السيد مو 
وية المظاهرات؟ كالء أي طبعا. زين السيد مو يمجد بالثوار ع7 
ساعة بتوتير؟ كال كافي ولكء لاتبقه تمضرط. فتح عيونكء وأريد 
قائمة بأسماء الناشطين. وأريد فد تقرير زينء شي نرفع راسنا بيه 
من ندزه لمكتب السيد. كتله. عمي آني بديت ما افهمك. ولا افهم 
احباب الله. ولا حتى شيريد السيد. عصب عمي وصاح بوجهي 

((اكل خره وانجب يا الاغم.. روح الشغلكء زمال! صاير يتفلسف 
علي الاعرج)) باوعت عليه ودمي بده يفور. من كال هاي الكلمة, 
الاعرج. عمي طاهر انتهي بالنسبة لي. مات. ودفنته بمكبرة الخساير 
النفعياق: 


زوجتي كريمة: كالتليء بلبل أحسك متغير صفناتك بدت تطول 
كلشء وداهما مهموم. حجيتله على الشباب الحلوين الي ينكتلون 
بالمظاهرات. وهم بعدهم مثل الورود. وكتلهاء أتمنى عندي سلطة, 
وأخلي كل الاحزاب بالسجون مدى الحياة حتى نخلص من هذول 
الخونة:. الي يكتولن بشعبهم ويطلعون يتمضحكون بالتلفزيونء على 
أساس يحللون الوضع العراقي. خلي يحللون طيازتهم الفاسدة بلاعين 
العير السفلة. الي بايعين طيازتهم لخامنئي ولإيران. 

خابرني عميء وكلي الأسبوع الجاي اريد تقرير واضح على ناشط 
لو قيادي بالمظاهرات. وإذا ما تكدر. تعال ارجع للمكتبء. سلم 
التك التكء وعدنه شغل ثاني وياك. 


رجعت فد يوم من التحرير وملابسي كله ملطخة بدم الجرحى. 
كريمة جانت كلش خايفة وظلت تتوسل بيء الله يخليك محسن 
بطل من روحة التحرير. ذيت هي ملابسي بالغسالة. دخلت آني 
للحمام ونظفت نفسي. رحت فتحت اللاب توب مالتيء وباوعت 
باليوتيوب على خطبة ال مرجعية. ورايها بالثورة والثوار. اجت اختي 
زهرة خطار. الدنيا بكوم: وزهرة بكوم! أشبع قهر من أفكر بحالها. 
بعدهي ما متزوجة. لا تعليم ولا شغلء وباقية تخدم بيت خالي. 
كتلهاء زهرة تريدين تجين وياي للتحرير تشوفينه؟! فرحت خطية, 
وكالت. بس أخاف من الدخانيات. كتله لا تخافينء آني اعرف شلون 

ازورج التحريرء وتطلعين منه سلامات. عفتها وية كريمة يسولفن على 
أسعار ال ملابسء واخبار بنات المنطقة. والزواج والطلاق. والحظوظ. 
طبيت لغرفتي. لازم اكتب التقرير لمكتب الاحباب. جانت براسي 
ألف قصة وقصة عن التحرير. وجنت أفكر بكل الابطال والبطلات» 
اللي ماطلع جيل يشبهم بكل تاريخ العراق. جنت أتمنى عندي 
إمكانيات كاتب رواية لو قصصء حتى اعرف شلون اطلع قصصهم. 
عليمن اكتب ومنين أبدي! على يا شاب وشابة» اسولف! لازم يجي 
فد يوم, ويصير لهواي من ابطال التحرير تماثيل بشوارع بغداد. 
فتحت برنامج الوورد. وقررت اكتب شي خاص لعمي طاهر. كتبت 
بسم الله الرحمن الرحيم. صفنت دقيقة. وبعدهاء شطبت باسم 
الله. وبديت اكتب: 

تقرير من ساحة التحرير. 

اسم الناشط: ضياء النواس. 

التحصيل الدراسي: خريج كلية الفنون الجميلة. قسم التصميم. 

امهنة: عاطل عن العمل. 

ضياء أبوه مكتول بالحرب الطائفية. ذابحينه وشامرينه بالمزبلة. 
عنده أختينء. واخ ولد. كاعدين ايجار بجميلة. امه عندها دكان 
صغير تبيع بيه مواد غذائية. بالكلية. ضياء جان شاطر ومتفوق. 
وكل أصدقائه الي يعرفونه. جانوا كلش يحبونه. ويمدحون باخلاقه. 
ويكولون عليه جان مبدع. والاستاذة والطلبة كلهم يحبونه. وجانو 
يتوقعون له مستقبل جبير. من اتخرجء. طبعا ماكو تعين. اشتغل 
بمخبزء وبالشورجة يبيع جكاير. ومحل حلاقة. ومطعم كباب. 

ضياء وسيمء شاب حلو يخبل. مريي لحية خفيفة. وكلش هادئ, 
وصوته حلو من يغنيء وجان يكتب شعر.ء وجان يصمم شعارت 
ا مظاهرات. مرات تلكاه بالساتر الأول مال التظاهرات. ومرات وية 
المسعفين. ومرات وية الفنانين يرسم بالنفق. تقربت منه وصار 
صديقي. طبعا جنت كلش فرحان لان هو جان يحبني وداتما 
يخابرني من يحتاج شغله. وجنت أحس بانه هو الجبير واني الي 
أصغر منه. 

ضياء مشارك بكل ال مظاهرات قبل الثورة. من ال مالي الى عبد 
المهدي. ومسجون أكثر من مرة. صحيح ضياء مرات يشرب بيرة, 
بس هو مو سكيرء وهو أشرف من الي يصلون ويحجون ويزورون 
ويلطمون ويبوكون بفلوس اليتامى ويتاجرون بدم الشهداء.. أشرف 
من الي يخلون اغنى بلد بالعالم يصير ذيل لإيران وتابع. بلد ماعنده 
كرامه. بلد ما تفتهم كلشي منه. لاهو تابع: لاهو دممقراطيء لاهو 
إسلاميء. لاهو دكتاتورية. لاهو علمانيء ولا هو وطن!! 

ضياء يريد وطن والأحزاب الإسلامية ما تريد الوطنء تريد 
الكراسي والمناصب والوزارات والمليارات. ضياء يريد مدارس وصحة 
وشوارع ومناطق نظيفة. الأحزاب تريد تعيش بالخضراء وسفرات 
وسياحة وقصور. ضياء يريد يعيش حرء هم يريدون يعيشون عبيد 
لإيران والسعودية وامريكا. 

كل خيانة ضياء هو انه يغني بساحة التحرير بحب الوطن. 
كل جريمته شايل ايده بغضب ويهتف بمظاهرة سلمية. وكل جرائم 
الحكومة واحزابها الفاسدة ما تنعد. ولا تنحسب. والتاريخ فد يوم 
راح يحاسبهم ويخليهم خالدين للأبد بسجلات العار. كل جريمة 

ضياء. هي انه درس وتعب واجتهد وحلم يطلع كل ابداعه. حتى 
يصمم للعراق. شوارع وحدايق وبنايات ومتنزهات. وكل الي انطيتوه 
اله. انتم: أحزاب الخيانة والعمالة» البطالة والخوفء وذبحتو ابوه 
بحربكم الطائفية. 


وأخيرا تخطفون ضياء من التحريرء وتكتلونه. بس جم واحد 
لازم تكتلونء وجم ضياء وضياء بالعراق تريدون تذبحون. أنتم 
نايمين ورجليكم بالفساد! كل الناس تعرف الشعوب عمرها اطول 
من الحكام. واذا صدام انتهى بالحفرة. انتم راح تنتهون ب بلاليع 
الخره. بالمجاري راح ينتهي تاريخكم وسيرتكم. 

ضياء الي كتلتود. هو مو بس انسان من دم ولحم. ضياء فكرة 
وحلم. ضياء الي اغتالته مسدساتكم, ما يموت! ضياء هو الطفل 
اللي نولد هسه. مثل ما خلقه الله. انسان حر, ماتكدر طائفيتكم 
المريضة:؛ ولا فسادكم الجايف. يوكف بوجه. ضياء صار ألف ضياء 
وضياء. مثل قصص ألف ليلة ولية. ضياءء. تخلد الى الابد. 


جنت اعرف الي كتبته مو تقرير.ء هو مثل استقالة من احباب 
الله. وجنت متوقع يطردني من ال مكتب. وفعلا بعد ما قره التقرير 
سحب التك تك مني وكلي: روح دبر نفسك. والحجي الي كتبته 
بالتقريرء دير بالك تسولف بيهء تره والحسين أبو عبدلله اسويك 
وصلتين. 

جنت كلش فرحان من طلعت من ال مكتب. وتمنيت فعلا من 
كل كلبي بعد ما يدزون عايء وحتى اذا رادوني بشغلة مرة ثانية 
مستحيل راح ارجع. شني يعنيء بالكوة لازم تصير جندي من جنود 
احباب الله. حتى الجندي تنتهي خدمته ويسترح. مشيت بين الناس 

وكلي نشاط وحماس. رحت اكلت بقلاوة بالسوكى. واشتريت سوتيانات 
لكريمة. اسود واحمر وابيض. جنت متوقع شراح تكول من تشوفهن. 
كالت كريممة ((شني بلبلء هاي ألوان العلم العراقي)) وضحكت. 
كتلها ((كدريهنء وهو الصدر شيلوك له غير الوان العلم العراقي!)) 
جنه وحدنه بالغرفة. كدرتهن واحد واحد. وكالتء ناقصهن بس 
كلمة الله أكبر. بست صدرهاء كل ماجانت تغير لونء واني اصيح, 
الله أكبر! انوب بالفحصى كلت (صدرك حبيبي هو اعز علم يرفرف 
في حياتي.. وزيديني صدرا زيدينيء يااحلى نوبات جنوني) ضحكنه. 
ولحسنه ومصينه بعضنه. وخدرنه. وخلصنه. وغفينه. 

رجعت لساحة التحرير حر من دون احباب الله. ساعدت 
بكلشيء بالتنظيف وبالطبخ وبكتابة الشعارات وبالهتافات وبالفرح 
وبالحزن. وصارت تعليقاتي بتوتيرء كلها بخدمة ثورة النك التك 
والثوار. بعدين طلعت براسي فكرة. جان اكو ولد ناشط داتما 
بالساتر الأول بكل المناطق وال مواجهات. بالخلاني والسنك والتحرير. 
وجان الولد. والي اسمه مراد. يصور لايف ويسولف عن الثورة. جان 
خوش زمة سبع. وعنده الاف المتابعين داخل العراقء. وبره. كتله, 
اريد طلب واحد منكء اريد اصورك بتلفوني» واتابعك بكل مكان 
تروح بيه. اصورك من تبث مباشرء ومن ترتاح. ومن تهجمون 
على الشغبء ومن تدافعون. يعني اصور كل يومياتك بالثورة. ما 
قصر مراد البطلء ورحب بال موضوع. وكلي لازم تلبس خوذة: ودير 
بالك. كتله. شعجب انت ما مهتم, ولا خوذة ولا قناع, وجنك طالع 
سفرة؟! كلي, لاتخاف علي» آني عندي خبره. كتله, شني جنت جندي 
لو قوات خاصه؟ كال بعدينء فد يوم. تعرف السالفة. 

المهم فد يوم صارت هوسة بالخلانيء وكتلوا لا شباب من 
جماعتنه. صورت مراد وهو ينسحبء. وجان مقهورء ويحجي بعصبية 
على ايران والميليشات والأحزاب الإسلامية. 

بعد يوم اجاني مراسل قناة العربية: وكلي سمعت انت جنت 
بالخلاني وصورت. كال ممكن أسوي وياك مقابلة ونعرض الفيديو 
مالتك. اكيد. كتله. جنت اريد العالم كله يعرف جرائم هذول 
الذيول. وفعلاء سوه مقابلة وياي عن الهوة مباشر.ء طلعت كل الي 
بكلبي وحركتي. وبالنشرة الثانية. عادو المقابلة» وبثو الفيديو الي اني 
مصوره. واليء يحجي بيه مراد عن ايران والأحزاب الإسلامية. 


من رجعت بالبيت وكفت سيارة بصفيء نزلوا "ا مسلحين ملثمين 
وصعدوني للسيارة وشدو عيوني. جنت متوقع ان يخطفوني وجنت 
مستعد لهاي اللحظة. وهواي من الثوار والناشطين جانوا يعرفون, 
اذا ما ينكتلون. ممكن ينخطفون ويتعذبون. طلبو مني ان انزع 
ملابسي. وبقت عيوني مشدودة. وانوب انطوني دشادشة. حققو 
ويايء وما جان اكو أي ضرب ولا تعذيب. بس فشار ومرات صياح 
وتهديد. وسالو عن كم ناشط عدنه بالمظاهراتء وعن التمويل, 
ودور أمريكاء وشنو سالفة الجوكر؟! وهواي أسئلة غبية. معشعشة 
بروسهم. يتخيلونها ويؤلفونهاء من عقولهم ال مريضة. رادو مني ان 
انطيهم حالات اغتصاب وسكر بالتحرر. بقيت يبمهم. أربعة أيام. 
جانوا ينطوني اكل. وحققو وياي بس ليلتين. ورابع يوم طبو علي 
اثنينء وشالو الوصلة من عيونيء بس هم بقو ملثمين. كالو. انت 
ظلعة من ضافة احباي اللف ستهددك وية دول الموكرية؟ 
سألتهمء وأنتم منين؟! جيت اكول » ميليشات وقحة مو! بس خفت» 

وردت بس اطلع., وارجع لكريمة. وجنت مشتاق كلش لبنتي حوراء. 
كلي واحد من املثمينء عمي السيد نفسه موصي عليك! اجت سيارة 
واخذتني ووصلتني للبيت. كريمة خطية فرحت كلشء وبجت» 
وحلفتنيء. بان أبطل من روحة التحرير والمظاهرات. ثاني يوم اجت 
سيارة من مكتب السيد القائد واخذوني وياهم. بقيت انتظر كاعد 
بغرفة وحدي أكثر من ساعة:. الااان طب السيد علي وحده. وكفت 
آني» وكعد السيد وكلي, اكعد بلبل. وبعدين كالء اتصلت بعمك 
طاهر وفهمت منه شغلتك والثورة والتك تك. وشلون بطلت. لان 
انت زمال أصلي ما يصير لك حل! انت عبالك العراق يبقه لو ما 
جيش احباب الله؟! بعدين كَليء اريد تحجيلي كلشي شفته بالتحرير 
والمظاهرات من اول يوم ماطبيت هناك الى اليوم الي خطفوك بيه. 
سولفت له كلشي بكل امانة. وجان السيد متأثر. ومرات جان 
يبتسم. ومرات يهز ايده وضايج. يعني باختصار. ما فمهت شنو 
موقفه لو مشاعره من الثوار. قبل ما يطلع من الغرفة سألني» 
اذا اعرف اخبار عن زينب؟ حلفت له بالعباسء ما متصل بيهاء 
ولاحاجي با موضوع من يومها. كاي. زينب تزوجت من إيراني يشتغل 
بالسفارة. وكبل مايطلع السيد كال. صير عاقل بلبلء ارجع لمرتك 
وبنتك. واسمع كلام عمك طاهر! 


سوت كريمة جايء وكعدت يمي تمشط بشعر حوراء. جنت اباوع 
على الاخبار. طلع تقرير عن مواقف السيد من المتظاهرين. واتهام 
بعض الثوار لجماعة احباب الله بالاعتداء عليهم. فتحت اللابتوب 
مالتي. وبديت اكتب.. واكتب... وبقيت سهران وحدي. مرات اكتب. 
ومرات اتحسر مثل كرمة.. العراق مو مال صفنات وتفكير.. العراق 
مال حسرات.. وكتبتث... 


-774- 


لا ورب الراقصات 

الثعلب فات فات وبذيله ألف ملف و ملفات 
لك ما تلحك تنهزم ولا الراح ينسي ولا فات 
دم الشيد بركبتك ملفوف يا عار لفات ولفات 
لا يا ذيل لا با مركة عدس لا يا خياسات 

ولك تلطم على حسبن.... وترفع الرايات 

رايات ملطخة بالعمالة.. مخزية العمامات 


لا ورب الراقصات 

كورونا البلبل 


هذي المرة, آني رحت برجليني لمكتب احباب الله. واتطوعت 
للشغل وياهم. مو لان نسيت منو هم. ولو آني ما اعرف شنو 
حقيقتهم! بس انتشر كوروناء وجان المكتب عدهم معقمات. وشكلو 
جماعات للتعقيم بقطاعناء والقطاعات الثانية. وهذا عمل خيري 
لخدمة الناس. وحتى نحافظ على حياة أهلنا وناسنا الفقره. كلت 
لنفسي. ورحت حجيت وية عمي طاهر. 

لبست بدلة الوقاية البيضة وية أربعة شبابء وعلى ظهورنا 
جليكانات المعقمات. وبدينا نفتر. بالدرابين والسوك. نرش ونعقم. 
جنه أربعة. آني وسعد ومازن وصفاء. فد يوم جنا نرش السوك. 
من كال سعد. شكلنه يشبه فلم صيادين الاشباح. ما جنت شايف 
الفيلم» دورت عليه بالنت وطلعنه صدكء. نشبهم. هم يصيدون 
اشباح, واحنا نحلم نصيد فايروس كورونا ونكتله. 

من تعيش باي مكان بالعام, تتعود عليه. يعني يصير عادي 
بالنسبة لكء وتنسه التفاصيل الي متكون منه هذا المكان. باختصار 
جان قطاعنه والمدينة. واقع حالء يعني هي هيج تعبانة من يوم 
ما الله خالقهاء مثل واحد عنده مرض بالولادة. بس من بدينا 
نفتر بالدرابين. صفناتقٍ فتحت الجروح القدهة والجديدة. جنت 
أحس احنه نضحك على نفسنه. واحنه نرش المعقمات فوك الزبالة 
والخيسه بالاسواق الشعبية التعبانة. لو شاحنات كاملة مال تعقيم 

الوصاخة والزبلء والي متروسه امراض وفايروسات. نحتاج أولا مبيد 
حشرات. خاص بالفساد. نحتاج نعقم العقول الي لازمة البلد, والي 
وكعته بالضربة القاضية. بعد ما كان صدام مشبعه ضرب وكفخات» 
بسوادين حروبه. ال مجتمع العراقي مناعته ضعيفة. والجهل هو 
المرض. وأخطر فايروس هو استخدام الدينء مثل ماهتفو ثوار 
التحرير (باسم الدين باكونا الحرامية). مو بس باكوناء باسم 
المقدسات. رجعونه ميت سنة وره. باسم الدين وام هبء» خلوه 
عقول الناس تنسه احنه عايشين بهذا القرنء الي الناس ماتلحكى 
بيه حتى تفتهم كل اختراعاته وتقنياته. العلم وين طنبورة وين؟! 

مازن جان يكولء كورونا مؤامرة أمريكية. وسعد يكول لان 
بالغرب الزم تنيج وفروخ, انتتشر هذا المرض مثل الايدن لهذا 
يكولون دوه الايدز يفيد مرضى الكورونا. اما صفاء يكول لازم ما 
نعقم ونرش, نحتاج بلوك للمناويج بالمنطقة. والي صايرين هواي 
بالمدينة وبغداد وبكل العراق. سالني مازنء شنو رأيك انت بلبل؟ 
كلتلهم. اذا بيكم واحد يجاوبني اول شي شنو يعني فايروس؟! 
مثلا شنو فرقه عن البكتيريا؟! مازن كال. بلبل هسه شنو انت 
مسوي روحك تفتهم. هن كلهن:. بكتريا فايروسء امراض. كتلهم,» 
زين سؤال أخير الي يمموتون بكورونا تصير هواي مشاكل عدهم 
بالرئة. اكو واحد منكم يفتهم شنو الرئة. منين متكونة. شلون 
تشتغل؟ سعد كال حبيبي بلبل هاي شغلة الطبيب. كتله. زين 
حبيبي سعودي بشرفكء. انت ما تعرف شنو الفرق بين الفايروس 
والبكترياء ولا تعرف الرئة الي بجسمك شلون تشتغل ومنين متكونة, 
شلون راح تقتنع بمليارات الناس بالعام الي تحاول السيطرة على 

الفايروس وخايفه منه. اكيد انت راح تحتاج واحد يلقنك نظرية 
مؤامرة وشذوذ جنسي وفروخ. حتى ترتاح وماتعب نفسك وتدور 
وتتعلم. صفاء كالء السيد نشر دعاء المرض والوقاية بتوتيرء اقراه 
سبع مرات باليوم» ومراح يجيك المرض. كتله. جا ليش نرش بهاي 
امعقمات. خو نرش ادعية على الناس؟! 


حسيت ضاجو منيء وجنت متاكد النقاش. وية عقول مسكينة, 
متربية بمزرعة الخرافات, ما راح توصل الى أي نتيجة. رجعت للبيت. 
كريمة كالت لي كبل على الحمام. جانت لابسه جفوفء وتنظف 
بالبيت. كريمة جانت مرعوبة وخايفة من كورونا كلش. داخلة 
انان وجاتت ع" سافة تنظف وففسل كل شين البيت» اللسواك: 
السطح. كتلهاء كريمة يعني احنه العراقيين لو طخه لو طلع مخه. 
لو ناس مستهترة بالفايروس ويضحكون على الوباء. لو ناس مثلج 
داخلين حرب. علكيفج حبيبتي! كالت لي» محسنء هس انته عفت 
كل الشغلات بالدنياء وتفتر بالدرابين بهذا الوكت وتعقم. اذا انعديت» 
الله لايكوله. راح ننعدي اني وحوراء.ء وهذا مرض ماينعرف راسه 
من رجلينه. كلت لهاء أولا الأطفال مناعتهم زينة. واحنه هم بعدنا 
باب ها تسق واكلقا زيق انشاء الله ماكو قي: 

من شهر تقريباء بديت اسهر هواي. وصعب انام. ما أدري 


قلقء ما اعرف من شنو بالظبط. بس أحس دائما اكو شي قالقني. 
نامت كريممة وحوراء وبقيت سهران وية اللابتوب. طفيته وصعدت 
للسطح. كعدت على كرمسيء بنص السطح. وبقيت أفكر بحالنا 
العراقي. حزب البعث من اخذ السلطة هجج الناس كلها. بطش 
بيهم كلهم. قوميين وإسلاميين وشيوعيينء وحتى البعثيين نفسهم ناج 


-79- 


عرضهم. الاحزاب الشيعة الي راحت الى ايران. تربت هناك وكبرت 
وتعلمت وصارو جنود يحاربون تحت راية الخميني. يعني باختصار 
جانوا يكتلون بجنود عراقيين وهسه يحكمون العراقيين. اوي نضال 
وجهاد! والشيوعيينء راحو وختلو بالدول الراسمالية» الي جانت كل 
شعاراتهم ضدها. شيوعي لاجى وكاعد جوه علم راس ال مال. والله 
يالله! الدنيا تضحكء. مدري تبجي! الشيعة بداخل العراقء احنه. 
المغضوب عليهم., غير قصة. بقينه بالعراقء واكلنه خره بالحصار 
الاقتصادي. ومن طلعنه انتفاضة ضد صدام بسنة ١99١‏ سمحت 
أمريكا. أم الرأسمالية: للدكتاتور ان يطير طياراته ويزحف بجيشه 
حتى يخمد الانتفاضة. ويحفر مقابر جماعية. يعني أمريكا مرة 
سلمت شيعة العراق لصدامء ومرة ثانية سلمت شيعة العراق الي 
جانوا بايران السلطة. خوات الكحبه يلعبون بالعالم بكيفهم! يعني 
هسه بشرفك, الأحزاب الإسلامية بشعاراتها ونهجها الي على اساس 
ضد أمريكا الشيطان الأكبر. مو هم نفسهم دخلو وية الدبابات 
الامريكية. زين هسه عوفك من هاي السالفة! شنو انجازاتهم من 
سنة ٠٠١‏ لليوم غير حرية اللطم والزيارات والبجي. طبعا حرية 
تعبير انسه. بوست واحد بالفيس لو تويتر راح تختفي من الوجود. 
بس اريد افتهم شنو انجازاتهم. خلوا أيديهم بيد الفاسدين من 
الاكراد والأحزاب السنية على طريقة النموذج الديمقراطي الأمريي 
في العراق!! 

أولا شعلو حرب أهلية طائفية ما جانت ترحم لا الصغير ولا 
الجبير. وجروحها مراح تطيب بسهولة وراح تبقى فترة طويلة بذاكرة 
العراقيين. زينء والفساد والبوك. أكثر من 2٠١0‏ ميار دولار اختفن 
من يوم سقوط بغداد. وهاي إحصائية قديممة قبل كم سنة. هي 

وين تلحك الاحصائيات وياهم! وبسبب سياستهم الطائفية الخايسة 
فتحوا الابواب لكل دول العام حتى تدخل بينه. ايران والسعودية 
والخليج وتركياء وياهو اليجي يدخل بالعراق وينيج عرضه. الى 
ان وصلتنه طائفيتهم وفسادهم لسقوط مدن هواي بيد داعش. 
واغتصاب وتهجير وجرائم وحشية. والى يومك هذاء ولا وزير ولا 
مسؤول أمني جبير او صغير. تحاسب على سقوط مدن العراق 
بيد داعش. 

بعد شنو انجازاتهم. بس حاجوني! البطالة. وصلت مستويات 
ماينحجي بيها. يعني نص شباب البلد عاطلين عن العمل. وطبعا 
أكثر من تلث ارباع نسوان العراق عاطلات عن العمل بسبب 
التقاليد والمجتمع, واخلاق جماعتنا الأحزاب الإسلامية. الاقتصاد واكع 
ومنتهي. الصناعة ميتة. انهيار البنية التحية. الزراعة» انتهت. وحتى 
المخضر استيراد. مشاكل امنية ماتنعد. عصابات ومافيات وجرائم. 
دولة اللاقانونء. والعشائرية والقبلية والمذهبية رجعت بقوة. المي 
تلوثء البيئة تدمرت, والكاع يبست. التبعية والعبودية لإيران ودول 
الجوار. وناس قليلة بسبب الانتماء الطائفي حصلو امتيازات وفلوس 
وبيوت» لان شنو جانوا ضد الديكتاتور! وأعضاء برلمان صارو من 
اغنى الناس بالعام. استولوا على أملاك الدولة. وسيطرت الأحزاب 
الإسلامية على السفارات والوزرات والشركات والاموال وعلى كل 
أمور الدولة. يعني ماكو هيج سفلة: لا بتاريخ العراق الجديد ولا 
القديمء مثل أحزاب الطائفية هذول الكواويد! 

بعد أسبوعين من شغلي وية جماعة التعقيم. حسيت شوية 
بكحة كلش خفيفة وشوية تعب. اكيد قلقت. بس ما اردت اخوف 


-81- 


كريمة وارعبها ازيد. كلتء يمكن من التراب والوصاخة بالقطاع. بس 
مرات, الانسان يكابر وتصير عنده ثقة أكبر من حجمه. لهذا يبقه 
يقشمر على نفسه وعقله. الى ان يوكع بحفرة. الله نفسه بعد ما 
يكدر يطلعه منها. بعد جم يوم صخنت كرهمة. حرارتها صارت 
كلش عالية. وخوفها بان صار بيها كوروناء هد حيلها بسرعة. وخله 
جسمها كل يرجف. خابرت اختي زهرة. واجت كعدت يم حوراء. 
اخذت كريمة للمستشفى بتكسي. اخذولها فحوصاتء وطلعت 
النتائج. كريمة بيها كوروناء وكالوء خليناها بالحجز. سألني الطبيب 
منو عدنه بالبيت مختلط بكريمة زوجتي. كتله عندي بس بنتي 
حوراء. سألني اذا ما آني او حوراء نعس باي اعراض. كتله. ما 
اعتقد. ماكو شي! كال للاحتياطء جيب بنتك باجر وخلي نفحصكم. 
حتى نتأكد! 

جنت مصدوم.: عبالك واحد ضاربنيه بتوثية على راسي. رجعت 
للبيت وكلت لأختي زهرة: لازم ترجعين لبيت خاليء يمكن آني 
وحوراء هم عدنه كوروناء وتنعدين. كالتء وحتى اذا عدكم كوروناء 
شلون بالله كريمة بالمستشفىء واعوفكم وحدكم انته وحوراء. كتلها 
خوية. حوراء آني ادير بالي عليها. الله يخليج؛ ارجعي لبيت خالي؛ 
وديري بالج على نفسج. 

حجيت بالليل بالتلفون وية كريمة. وما جنت أدري شكولء, 
خلصنه التلفون بجي. ثاني يوم ربعت للمستشفى وفحصنه وطلعت 
نتائجنه. آني وحوراء هم بينه كوروناء بس ما عدنا اعراض. كال 
الطبيب. عادي هواي ناس ما تصير عندها اعراضء وانشاء الله 


تطلعون من ال مرضء انت وبنتك قريبا. بس لازم تحجزون نفسكم 

با 75 لنعنة: واذا 1 حسشت حا لتكم صارت مو زينة. لازم تجي 2 للمستشفر 1 


كلشي ما صار بينه آني وحوراء. ماحسينه باي اعراض. بس أني 
جنت شوية اكح خفيف. وبعد ع أيام» تعبت كريمة كلش وخلوها 
على جهاز التنفس. خابرت الطبيب وحجيت وياه. كال, كريمة جانت 
عدها أصلا مشكلة بالرئة. هي من الامراض الي الها علاقة بضيق 
التنفس. حجيلته على حسرات كريمة. كلي. أي هاي مو حسرات. 
هي جان عندها ضيق بالتنفسء وجان لازم تفحص من زمان. كلت 
للدكتور, يمكن احتمال آني عديتها بالفايروسء. وحجيلته. شلون جنت 
أفتر بالدرابين والأسواق» اعقم. الدكتور كالء كلشي ممكن! 

بقيت وية حوراء بالبيت. تخابرني زهرة كل يوم وعمي طاهر هم 
يخابرنيء والكرايب والأصدقاء. كريمة بعد ما تكدر تحجي بالتلفون. 
جنت أحس بالذنبء. وخايف. وصارت الدنيا سوده بوجهي. شكد 
غبي آني» وتافه وجبان. حسيت بنفسي مجرم: وضربت كريمة بسجين 
بظهرها. جانت هي حاسة وخايفة. وآني واحد جايف وناقص. بقيت 
ابجي وادعي ربي يخلص كريمة من هاي امطحنة. 


بيوم العاشر من الحجر. آني وحوراء بالبيتء خابرونه بالليلء 
ماتت كريممة. وكالو لازم, ما اطلع من الحجر الصحيء وهم راح 
يرتبون دفن كربمة وية " عجايز ميتات بالفيروس. طبعا رفضت 
وضليت اصيح عليهم. حذروني من ان اطلع من البيتء والطبيب 
حاول يفهمني خطورة دفن شخص ميت بالفايروس. تخبلت وبقيت 
احجي بالتلفون ويه كل الي اعرفهم. جنت اريد واحد يكليء محسن 
هذا قدر. وانت مو مذنب! خابرني عمي طاهر وكليء انت وبنتك 


مرضه هسه. بس قابل احنه نعوف بنتنه يدفنونها اغرابء آني 

واخوة كريمة:. رايحين ندفنها. ابقه يم بنتك ودير بالك عليها. 

ماتت كريمة. ومات الدنيا داير ما دايري. وحسيت اريد اختفي 
مو بس من المدينةء من العراق كله. من تشافيت أآني وحوراء من 
الفايروسء. سوينه فاتحة صغيرة بالبيت على كد المعارف. حجه 
وياي عمي طاهر.ء وكلي اذا تبقى هيج وما تآكلء راح تموت وتصير 
بنتك يتيمة. من كال كلمة يتمية. كرهت عمي طاهر بعد أكثر, 
الي أصلا آني كارهه هو واحباب الله. وهو عمره ما جان مهتم 
بينه. وخالي هو الي تكفل بتربيتنه آني وزهرة. عمي جان مشغول 
يبوس بيد السادة. اتمنيت اخنكه بيدي وأخلص منه. بس بقيت 
ساكتء وصابر. كَلي» محتاج شي قبل ما اروح؟ كتله. اريد اطلع من 
العراق! كال أي هاي سهلة. شلون؟! سألته. كال السفير الي بالسويد 
من احباب الله. راح أرتب لك شغلة هناك بالسفارة. ترتاح لك 
فد سنة وترجع. 

وزوج الي يرجع! رتبو لي جماعة احباب الله تعينء مستشار ثقافي 
في سفارتنا بالسويد. طرت,. واني مجروح وروحي محروكه. على موت 
كريمة. بس كلت لنفسيء على الاقل تخلص بنتي واضمن مستقبلهاء 
وتتنفس هوه نظيفه وماتعيش كوابيسي الي عشته بالعراق. جنت 
مخلي خطة كاملة براسي. بقيت وياهم بالسفارة. اجرو لي شقة. وجان 
عندي راتب كلش زين. وماجان اكو أي شغل او نشاطات ثقافية, 
بسبب الكورونا. وجنت أخلص وكتي كاعد بالسفارة, كدام الكمبيوتر, 
على اساس أسوي مشاريع ثقافية مستقبلية. بس حجنت ادور وابحث 
واجمع وثائق تخص كل اسرار احباب الله. وجنت اتصل بالمعارف 
والأصدقاء. ونبشت عظام اجداد قادة احباب الله واحد واحد. 

جنت ناوي اطلب لجوء. بس جنت لازم أخلي خطة زينة؛ ولازم 
القضية مالتي تكون قوية حتى يقبلون لجوييء لان آني جاي رسمي 
للسويد واشتغل بالسفارة. ومن تجمعت عندي هواي معلومات 
ووثائق عن احباب الله من أيام الطائفية. رحعت وقدمت طلب 
لجوء. حجيت كلشي. عن دور احباب الله في الحرب الطائفية. القتل 
والخطف. مناطق تخزين الأسلحة في بغداد. العلاقات مع بقية 
الميليشيات. والفساد والوزراء وا مدراءء. والخمط. ودورهم في مراقبة 
الثورة والاعتداء على المتظاهرين. طول فترة التحقيق وياي بدائرة 
الهجرة.ء حسيت ببهم.: يريدون يتأكدون من المعلومات الي اكولها. 
بهاي الفترة طبعا عفت الشقة الي اجروها لي جماعتنه بستوكهوط 
وأجرت بمدينة مالمو شقة صغيرة. محد يعرف مكانهاء وبقيت 


انتظر نتيجة طلب اللجوء. 


بعد ست شهور, قبلو طلب اللجوء مالتي. وبده شوط جديد 
بحياتي. جانت اكو غابة قريبة من شقتي. جنت اخذ حوراء ونروح 
نتمشى. اختاريت شجرة حلوة وغريبة. شوية منعزلة عن بقية 
الأشجار. وقررت ان تكون الشجرة هي روح كريمة, قبر رمزيء شمعة 
حب سرية:ء نجي نزورها آني وحوراء. 

جان عندي وقت هوايء وبديت اصفن أكثر من اللازم بكل الي 
صار بحياتي! ودخلت بكابة قوية. وبديت ما انتبه لنفسي ولحوراء. 
خفت مااكدر ادير بالي على حوراء. لهذا قررت اروح لطبيب 
لقم طانم نو سول تعصال عيبي لقنب بالسؤين, اليم يت 
اولا للممرضة حالتيء. حجزت لي وقت مع طبيب نفسي. بعدين,» 
كتب لي الطبيب حبوب كابة. وبده يقدم لي نصائح. وطرق علاج 

للخروج من كآبتي. سألني الطبيب عن الهوايات الي أحبها؟! كتله. 
ماعندي هوايات. بس اصفن هوايء ومرات أحس اريد اكتب. 
كليء وهذي أفضل طريقة للعلاج النفسي! اكتب كلشيء وفرغ الي 
بداخلك. وخلي الكتابة تكون صديقك المقرب. اكتب من من دون 
ان تخاف او تتردد او تشعر بالذنب. 

بلبل الكاتب 


كبرت حوراء وبدت تروح للروضة. جنت كلش فرحان. وتمنيت 
كريمة تشوفهاء شلون جانت مثل الوردة المفتحة. وهي تمشي وياي 
للروضة:. وتبدي اول خطوة ممستقبلها. 


استقرت حياتي. وصارت هادتة. وجنت كلش مستمتع بالحياة 
بالسويد. واهم شي جان بالنسبة لي اثنينء الهوه النظيف والحرية. 
اشكال وأنواع والوان من الناس. كل واحد يسوي الي يحبه من دون 
ان يتدخل أي شخص بحياته. الي يريد نايت كلوبء هاذه هو النايت 
كلوب. والي يريد يصليء ذيج هي الكنيسة والجامع. الي يريد يشرب 
البار موجود. والي يريد اكل حلالء هاي هي المطاعم تارسة السويد. 
اكل واشرب واحجي وصلي واركص ونام واكعد وفكر بكيفك! انت 
انسان حرء وهذا الحق المقدس, مو من السهل يجي أي شخص 
يصادره منك لو يلغيه. القانون فوق الجميع: مثل مايكولون. من 
جنت اصفن بالشعب السويدي. الي اغلب ناسه مالهم علاقة بالدين 
ولا يحجون بيه. جنت اسال نفسيء منو رب السويد مثلا؟! وأخيرا 
صار واضح أليء الله هو القانون بالسويد. أكثر الاوربيين والسويديين. 
يعبدون القانون! الله مالتنه هم قانونء بس الفرقء الله قوانينه 
واحكامه وشريعته مكتوبة بزمن قريشء وما تغيرت الى اليوم. ومحد 
يكدر يتقرب منها او يغيرهاء لان قوانينه مقدسة. بس الله مال 
السويد. واقصد القانون. هو من صنع البشرء ويكدرون يغيرونه 
ويطورنه. بعد ان يتشاركون سوية بالتفكير شلون يجددونه. بس 

شي واحد ما يتغيرء احترامهم وحبهم والتزامهم ب القانونء والي هو 

مرت الأيام, بسيطة من دون عواصف ومفاجئات. وتعرفت على 
بنية كلش حبابة وحلوة سويدية تشتغل بكافتيرياء اسمها ايملي. 
حبت حوراء كلش. وحوراء هم ارتاحتلهاء وجانن يرطنن بالسويدي 
بسرعة. ومرات ما الحك افتهم شيكولن. جانت سويدق تعبانة, 
بس بديت اطور إنكليزيتي الي تعلمتها بأيام بلبل السيد. بقت 
ايماي تجي مرات تبات ممنه. ومرات انروح نزورها بشقتها. تطورت 
علاقتنه بسرعة, ومرة كالت لي اريد اصير ام لحوراء. فرحت كلشء 
وكتلها آني ما شايف بحياقٍ مثل هذه الرقة والصدق والحنان. 
وبدت ايملي تهتم وتسأل عن حوراء. وطبعا تداري ابوها همين! 
وفد يوم اقترحت نروح سفرة للمغرب ل اغادير. بقينا أسبوع, 
كان من أجمل ١‏ أيام بحياقٍ كلها. اكل طيب مغربي يخبلء حبيت 
السمج. والي عدهم منه أنواع كلش هوايء وشمس وبحرء وحوراء 
تونست وحبت البحر. واي استمتعت بحب وبجسم ايملي الخرافي. 
لعبنه وضحكنه وتونسنه. واخذنه صور كلش هواي. 

رجعنا للسويد! املي راحت لشغلهاء وحوراء بروضتها. وبقيت 
آني بالبييت. جان الموضوع الصعب ولي قالقني. هو شلون احصل 
شغل بالسويد. الشي الوحيد الي ما تغير بحياتي هو صعوبة ان 
استقر على شغله. يعني شلون الكه شغله أحبها واعيش منها. 
انوب السويد بلد مثل مانكول محترفء واني ما عندي مؤهلات, 
لا صنعة. لا شهادة جامعية. لا خبرة. شنو خبرت آني بالحياة مثلاء 
خبير بكلاوات احباب الله؟! 

اخذت فد يوم صفنه زينة. وقررت ان احقق امنية جانت 
بداخاي من زمانء وهي ان اكتب عن صفناتي. خاصة والطبيب 
النفسي مالتي شجعني على الكتابة. بس اول شي لازم اقره قبل 
ما اكتبء وافتهم الادب والكتابة. بديت انزل من النت عشرات 
الكتب. ادب عللمي وعربي وعراقي. كتب فلسفية صعبة ما فتهمتها 
زين. اجتماع وعلم نفس,ء كتب كلش مثيرة ويحتاج قراءة أكثر 
واكثر بهاي المجالات. بس لكيت نفسي وية القصص والروايات» 
والشعر مو كلش حبيته! القراءة تكدر تكول صارت لي مثل السفينة, 
وبديت اسافر بيها كل مرة الى جزيرة. وصرت رحال مثل السندباد. 
واني اتعجب وافرح واحزن واتحمس. واني اتنقل من قصة الى قصة. 
من دنيا الى دنيا. وبديت افهم شنو الحوار الي بداخل الوسط 
الادبي العربي. دور النشر والفساد والقرصنة والرقابة. شفت مقابلات 
ووثائقيات عن كتاب من كل مكان بالعالم. وصارت لي شوية معرفة 
بسيطة بأمور الادب. بعد شهور حسيت صرت انسان جديد. حسيت 
نزعت جلد قديم ومتخلف. وصار عندي جلد شاب جديد. بس من 
حسيت آني صرت جاهز للكتابة. طلعتاي المشكلة القدهمة الجديدة. 
وجان طبعا السؤال الي يرن براسي هوء ليش ما نكتب روايات 
وقصص باللهجة العامية؟! 

بالسويد سديت توتير مالتي القديم. وفتحت فيسوبك. وبديت 
بالفترة الأخيرة اطلب واقبل صداقات الكتاب والناس المهتمة بالأدب 
والفن والفكر. وجان الفيس بوك أفضل طريقة حتى افهم شنو راي 
اهل العلم, بمسالة كتابة رواية بالعامية. كتب بوست: ((شنو رأيكم 
بكتابة رواية باللهجة العراقية؟)) اجت هواي تعليقات. بعضها 
يكولء هاي تجربة فاشلة واللهجة العراقية خشنة وماتكدر تعبر 

بشكل جيد. رديت آنيء يعني اللهجة العراقية: الي من مئات السنين» 
الناس تحب وتتغزل بيها وتتفاهم بيهاء ماتكدر تعبر؟! شوية غريب 
هذا الموضوع. زين شلون احنه نتواصل بيها ونعبر عن نفسنا ونحب 
ونكره بهاي اللهجة الي ما عدنه غيرها. اكو ناس علقت وكالت, 
مجربين كبلء مثلا النخلة والجيران لغائب طعمة فرمان وفؤاد 
التكرلي كاتبين باللهجة. واكو ناس عددت أسماء هواي روائيين 
عراقيين جدد وقدامى. جاوبت هاي الناسء وكتلهم.: أي اعرف. بس 
ما كاتبين كل الرواية بالعامية. بس الحوارات. وهواي كتاب عرب 
يكتبون الحوارات بلهجاتهم. ال مصريين كتبوا روايات كاملة باللهجة. 
بس ماكو في العراق كاتب مألف رواية كاملة. كلها من الغلاف 
للغلاف باللهجة. يعني مو بس الحوارات. يعني السرد بالعامية. 


وطبعا اشتغلت أسطوانة العرب ماراح يفهمون! واكو ناس 
بكلشي تبالغ. وتحجي بكيفهاء وهي ما فاهمه أصلا شنو الموضوع. 
بس تريد تنطي راي. هيج. ال مهم يشارك ويرتاح. 


اخر تعليق صفنت بيه. واحد كال ((اللهجة العراقية ما راح 
تكدر تعبر عن الواقع)) كتبت له جواب: جا هي الفصحى الي تعبر 
عن الواقع؟ الجملة بالفصحى تشبه مبالغة الممثلين المسرحين من 
يمثلون بالمسلسلات. يعني من تقره جملة بالفصحىء تحس بيها 
صوت ونبرة وتشنج عالي. تخيل واحد يكتب بداية قصة بالفصحى 
((انفجرت السيارة المفخخة بينما كنت اتناول وجبة الفطور)) يعني 
هاي الجملة تعبر عن الواقع وبيها صدقء لو من تكول باختصار 
(أعنت الروك من اطع الحفقية)]اللسمة يها إحساسن وخرارة 
وصدقء وتحسها طالعه من كلبكء وبيها اختصار فظيع وخطير. 

المهمء بديت اكتبء وعرفت تقريبا وين أصعب مشكلة بكتابة 
العامية. الي يريد يبدي ويكتب رواية» ماجان كدامه كتب تكون 
مرجعيات يتعلم منهن. بالشعر الشعبي أسهل بهواي. اكو شعراء 
كبار ومهمينء وكاتبين مجاميع كاملة. يعني ممكن تتعلم من 
تجاربهم. بس بالرواية» ماعدا الحوارات. ماكو جم كتاب تقراهن, 
حتى يكونن لك مثل المراجع, تستفاد وتتعلم منهن. لهذا فكرت» 
لو الكتاب العراقيين يجربون يكتبون كم رواية بالعامية. ويبقون 
يكتبون بالفصحى عاديء خلي مثلا يجربون كتابة عشر سنوات. راح 
تصير عدنه مئات الكتب الروائية والقصصء وخلي نشوف التجربة, 
شنو راح تثمر؟! يعني ليش كل هذا الخوف والرعب؟ طبعا أكثر 
الناس الي جانو معترضين على كتابة رواية بالعامية هم الكتاب 
أنفسهمء تحسهم من يعلقون بجدية ويرفضون ال موضوع. تكول 
انت تريد تزلزل عرش الفصحى الي كاعدين عليه. 

ما أدري هذا موضوع طويلء والنقاش بيه ما يخلص. المهم. الي 
جان مخوفني وأفكر بيه بجدية. هم جماعة احباب الله. بس كلت 
لنفسيء ما اعتقد توصل بيهم الدناءة ويأذون اختي زهرة الفقيرة. 
وجنت متأكد ماكو دار نشر عراقية او عربية راح تطبع كتابي. لهذا 
فكرت انشر الكتاب بالنت. حاولت أسوي موقع خاصء بس ماجان 
عندي خبرة. وتصميم موقع يحتاج شوية فلوس. وشغل تقني ما 
افهم بيه. اجلت موضوع ال موقعء وبقيت اكتب واكتب. الا ان كمل 
الكتاب وسميته (بلبل السيد). طبعا غيرت أسماء الشخصيات 
الواقعية. واسماء بعض الجهات. بالنهاية الكتابء أي كتاب بالعام, 
حتى اذا سيرة. هو يعتبر مخيلة. مو هيج يكول النقاد؟! 

حجيت لصديقتي ايملي عن الكتاب. وهي صارت أكثر من 
صديقة. هي اليوم حببيبة. ونفكر نعيش سوية. جنت اموت 
على ريحة جسمهاء جانت كلش تهتم بنظافتهاء واموت أكثر على 
عيونها الي جان يشع منهن طيبة ومحبة كلش حقيقية. نظرة هيج 
ملائكية وصافية. المهمء. فرحت ايميلي بخبر الكتاب. وكالت يمكن 
فد يوم يترجم للسويدي. كتلهاء لا ما اعتقد. هو كتابء تجربة أولى. 
ويمكن بس العراقيين راح يفهونه. كتاب بسيط! وحجيتلها عن صراع 
العامية والفصحى عند العربء الي مخلصين حياتهم كلها صراعات 
واتقساماة» مين الله غالقهم حفى اليوة. اذوب حهيقلها غن فكرة 
الموقع بالنت. كالت ايملي اكو ولد عراقي تعرفه. قبل ما آني اجي 
للسويد. وهو يفتهم بتصميم المواقع وعنده خبره. راسا خابرت 
عليه. وسوت لي موعد وياه. اسم الولد. فاضل علي. 

بعد أسبوع التقيت بفاضل عايء وسولفنه. وافتهمت هو من 
جماعة رفحه. جان عمره ست شهور من جان وية اهله بمخيم 
برفحه. قبل ما يخذونهم السويد لاجئين. ما يعرف كلشي عن 
الانتفاضة ولا يتذكر ال مخيم. ويكول بس يسمع من اهله قصص 
وبطولات. جنت شوية حذر وياه. لان هواي عراقيين باوربا. من 
المفروض عايشين لاجئين. يعني مهزومين من ضيم العراق وضيم 
الطائفية والميليشيات والحياة التعبانة. بس اكو ناس ياخذون فلوس 
ورواتب من العراقء. وعايشين حياة الغرب بكل حرية. بس من 
تتقرب من المقدس لو الحشد لو البدريين والحكيمينء ينكلبون 
عليك طناطلة. المهم. بس فاضل علي جان مبين خوش ولد. وجان 
يشرب بيرة. شوية اطمانيت مو كلش إسلامي. بس طبعا هم 
ماينحزرونء تلكاه يشرب بيرة ويدخن حشيش هنا بالسويد وعايش 

وية صديقة من دون زواج» بس دشداشة الطائفية تطلع., وية اول 


المهم وعدني فاضلء ان يسوي لي موقع. وبقينه نلتقيء. مرات. 
جان دائما يتعذر عن التأخيرء لان مشغول. واني ماجنت الح عليه. 
لان بالنهاية هو يسوي الي شغله من دون فلوسء ومتكرم! بديت اثق 
بيه وحجيلته عن روايتي. وعن احباب الله وعمي القيادي. وهواي 
من تفاصيل قصة حياتق. وهو أيضا حجالي عن حياته بالسويد. 


جان اكو واحد بحزب سياسي سويدي معروف من أصل عراقيء 
اسمه حسين أبو الهيلء وهو هم من جماعه رفحه. المهم جان 
هواي يجذب بالتلفزيون على السويديين. وذاب مشاكل الدنيا 
كله الي بالعراق. بداعش والسعودية. وجان ابد ما يجيب طاري 
ايران والميليشيات. فد يوم صدفة جنت كاعد بالحديقة العامة 
اقره بكتاب. وجان اكو جماعة من التلفزيون السويديء يسألون 
العراقيين اللاجئين عن رأيهم بحسين أبو الهيلء السياسي السويدي 
العراقي. كتلهم بالمقابلة التلفزيونية, أي اعرفه! وشوية حجيت. 
عن شلون تحول ال معارضين في العراق من ضحايا ديكتاتور الى قادة 
الفساد والطائفية في العراق. كلتء مثلا مثل هذا السياسي أبو 
الهيلء الي يأخذ راتب هنا بالسويد ومن العراقء راتب مدى الحياة 
كتعويضاتء وهواي امتيازات مادية ثانيةء بينما بالعراق اكو ناس 
كاعده بالخيم لاجئين ومشردين. وحجيت عن شلون أبو الهيل 
ينافق ومايحجي على دور ايران بالسيطرة على العراق ودعم 
الاليشيات اللجرفة. 


بعد ايام طلع التقرير بالتلفزيون. وجانو مسوين تقرير مطول, 

مو بس مقابلات اللاجئين. حاجين عن إيران ودعمها للميليشيات 
الطائفية. وعن رواتب رفحه. ومتطرقين للسياسي أبو الهيلء ومطلعين 
خياس قديم عنده قبل ما يلتحق بالحزب والسياسة. حجان عنده 
بالفيس كبلء تعليقات عنصرية اشكال وانواع. على الصوماليين 
والاكراد والسعوديين واليهود. هذا حسين أبو الهيلء خاف عباله 
السويد مثل العراق؟! ممكن تكون عنصري بالتلفزيون الرسمي مال 
الدولة. وماكو مشكلة! 


بعد جم يوم التقيت بفاضل على. وكلي.ء شوية بسخرية 
محسوسة. ها صاير مشهورء تحجي بالتلفزيون وتصرح؟! كتله. 
فاضل خو ما زعلت. من حجيت على رفحه. والسياسي مالتهم. 
كال لا خلي يولي أبو الهيلء آني هم أكره نفاقه. وهو حتى اللاجئين 
العراقيين كلش يكروهونه. ويكولون ابد ما يساعدهم! وبده فاضل 
يشرح لي شلون أهله تبهذلو برفحه وشلون صدام اضطهدهم. كتله. 
فاضل حبيبيء كلنه اكلنه خره بزمن صدام. هو اكو واحد ما 
تعذب. لازم نطي فلوس النفط كلها للعراقيين كتعويضات. اذا نريد 
نصير عادلين. خاصة الي بقو بالعراق وشافوا الضيم. طبعا فاضلء 
ماجان مبين عليه منزعج. وحاول يكمل شغله ويايء بسالفة تصميم 
الموقع. 

ماجنت اعرف هاذه الفاضل حية. مثل بقية حيايا التخلف 
العراقي باوربا. اكيد مو كلهم.: وبيهم خوش ولد. بس هواي منهم» 
بوجهين وخبيثين. من جان فاضل على أساس يسوي لي الموقع, طبعا 
ظل يسال معلومات. جم ايميل عنديء ومواليدي كاملة. وهواي 
اسأله. وجنت أحس كلش طبيعيء وهو كال حتى نشتري دومين 

للموقع مالتكء. نحتاج معلومات أساسية. وانت بعدين تكدر تدير 
بالك على الموقع بنفسك. آني خليت ثقتي ب فاضل. وبصراحة 
من جيت للسويد وفهمت شلون عايشينء نسيت موضوع الجذب 
والاحتيال. لان السويد مجتمع ثقة وصادق. وصعب تلكّه واحد 
يريد يخدعك لو يجذب. يعني لو الله مالتنه يعرف السويدينء 
جان دخلهم كبل للجنة. من دون أي سؤال!! 


فد يو كعدت الصبح. ولكيت حسابي بالفيس متهكر. قرصان 
داخل على صفحتي وكاتب بوست بالصفحه مالتيء تهكرت صفحه 
البلبلء» وقريبا ننشر الخاص مالته. طبعا ارتبكت. ماجنت اعرف 
شلون اتصرف بمثل هاي الأمور. بعد شوية اجت رسالة من 
القرصان على ايميلي. يكول. ها تحجي على العراقيين المجاهدين, 
ياكواد اله افضحك! طبعا انصدمت. كتبت للقرصان» وهسه شتريد؟ 
كليء اله افضحك وانشر الصور وسوالفك التعبانة. طبعا ماجان عندي 
أشياء شخصية وسوالف تعبانة» كل الي عندي شويه رسائل شقه وية 
أصدقاء ومو كلش مهم تطلع للناسء عادي كل العراقيين يفشرون 
وينكتون. كتبت له. ياصور؟ سكت الهكر فترة. انوب كتب ليء هاي 
مال البحرء انت وهاي الحلوة ال مصلخه. فكرت با موضوع.: وجيكت 
صورنه آني واماي. وفهمت قصده. بالمغرب, جنه كاعدين على البحر» 
واخذت صور النه بملابس البحر. وفد يوم دزيت ل ايملي الصور 
با ماسنجرء وكتبتله مشتاقلج! خابرت ايمليء. وكلت لها على موضوع 
القرصان. راسا رجعت بسيارتها للبيت وجانت منزعجة كلش, وعبالي 
من فكرة ان ينشر الهكرز صورنا الخاصة. كالت لي. اهدأ محسن. 
عندي صديق قرصان وهسه يساعدنه ويرجع حسابك. سألتني ليش 
انت كلش قلقء عندك شي اسرار؟! لاه كلتء آني ماعندي شي. بس 

عاريين ونخليها بالفيس. وضحكت وكالت. ال مشكلة الفيس مايخاي 
هيج صور. وكالت اذا الهكر نشر صورتها راح تفرح وتخليلها لايك. 


كتبت رسالة للهكر.. وكتله قريبا اشتكي للشرطة. وراح يلكونك 
اذا انت بالسويد. أخيراء الهكر صديق ايملي. ساعدني ورجع الصفحة 
مالتي. بلغت الشرطة وسديت الصفحة القدهمة. وفتحت صفحة 
جديدة. واختفه الهكرء وبعد ما كتب لي. 

بقيت أفكر بالموضوع الى ان بديت اشك بفاضل علي. ربعت 
لصفحته اجيك صوره وأصدقائه. أخيرا لكيت بصوره القدهمة. هواي 
صور وية السياسي حسين أبو الهيل. وبديت اقره التعليقات مالته. 
الى ان فهمت. هم عدهم كروب واحد., وأصدقاء وعدهم معارف 
مشتركين. اتصلت بفاضلء بعد القرصنة. وحاولت اطلع منه حجي. 
جان هو يسخر من القراصنة. ويكول لو مخابرنيء آني جان حليت 
لك الموضوع بدقيقة. طبعا فلت هواي حجايات . خلت شكوي 
تزيد بيه. بس ما جان عندي دليل قوي ضده. ويمكن غير ناس الي 
هكرو حسابيء. متدريء العراقيين وضعهم صاير بكل مكان هوسة, 
ومتعب كلش.ء وماينفهم. عفت فاضل وأبو الهيل والإسلاميين 
والبعثين ورب الشيزوفرينين. كلت لفاضل عليء آني راح اقطع علاقتي 
وية العراقيين بالسويد. وشكرا ما محتاج مساعدة بالموقع. واني 
متأكد هو حس آنٍ شوية اشك بيه. 


جنت كلش ضايج. مو على القرصان! بس على قهرء وين وصل 

بينه الحالء احنه العراقيين! الخبث والفساد والمعارك العشائرية 
والطائفية وتكميم الافواده وصلت لهنا باوربا. شايلين امراضنه 
وعقدنه وحقدنه. ومسافرين بيهن لكل مكان بالعالم. مع الأسف. 
بلد مثل العراقء. بتاريخه الجبير ينتهي يقدمونه هيج ناس للعام. 
متخلفين وفاسدين وتفاهين. وكلهم خبث وانانية. 

سويت موقع مجانيء ونزلت كتاب بلبل السيد. وماخليت 
مجال للتعليقات, لان اعرف تصير هوسه. هواي ناس نزلو الكتاب. 
واجتني هواي تهديدات على الايميل. بلغت الشرطة طبعا. بس 
بعد القرصنة. ماجان هميء كتاب بلبل السيد. الي صار بالنسبة لي 
مجرد شي بسيطء وهو مجرد بداية. شقه وية الجماعة. الي باسم 
الدين باكونا الحرامية. بقيت اصفن أكثرء بالحقيقة المرة الجبيرة, 
باسم الدين مو بس باكونا الحرامية» باسم الله ومن مئات السنين» 
تخلف مجتمعنا وانترس خرافات وجهل. باسم الدين صار مجتمعنا 
ضعيف كلشء مجتمع مراهقء فكره توديه وفكرة تجيبه. مجتمع 
مو ناضج لان مو حر لازم واحد لابس عمامة لو عنده مايكروفون 
مال خطبة جمعة. حتى يفكر بدالهم. جمعت كتب تحجي عن 
تاريخ العراق والدين. من يوم ذبحوا الحسين الى ذبح داعش 
والميليشيات. العباسيين والعثمانيين والاحتلال البريطاني والامريكي 
وهولاكو وبغداد والثورات والبعث والشيعة والسنة والقومجية. 
نبشت تاريخ العراق. وبديت أسجل ملاحظات واخذ مقتطفات» 
وشوية شوية بدت تتوضح عندي فكرة كتاب جديد. بس هذي 
المرة راح يصير الكتاب. تلث أجزاء. هلمرة موضوعي مو جهة 
وحدة: او ميليشياء لو طائفة معينة. لو حياق. هدفي هاي ال مرة 
هو كتاب يكون مثلء سبرة لتاريخ الجهل والتخلف! 

جانت هاي اول مرة حوراء تبات بره البييت. جنت شوية قلق,» 
راحت تبات يم صديقتها انيكا. اجت ايملي بمي. جايبه وياها بطل 
شراب احمر. من شافتني قلقان على حوراءء كالت. لازم تصير بعقلية 
هادئة ومنفتحة. احنه بالسويد. وفد يوم راح تجي فترة المراهقة 
والحفلات. ولازم تستعد. من حوراء ما تجاوب على تلفونك. وانت 
ما تعرف هي وين؟! 


جنت محضر مزات. ومسوي زلاطة مال فواكه. املي تحبها. 
اخذنا الصحون والواينء ورحنه للشرفة. قبل ما يتقرصن حسابي 
بديت آني اشرب شوية. بس واين احمر وما أحب السكر القويء 
يعني بس انسم كافي. جانت الدنيا صيف والجو يخبلء وجانت كدام 
شرفة الشقة مالتيء هواي أشجار ونباتات وزهور. دوختنه. ريحة 
النباتات وشرب الواين! وكفت ابمايء وانتجت على حافة الشرفة. 
جانت لابسه تنورة لونها اخضر فاتح. التفت لي وابتسمت. طبعا 
جانت تعرف آني خجول! التفتت مرة ثانية. وهاي المرة.ء خلت 
ادها غان ظيرها الذي شحعكت من مستحاق الرايندة ؤذارث محهها 
للأشجار؟! ركعت آني وراهاء طببت راسي جوه تنورتهاء عضيت بأسناني 
طرف لباسها ونزلته. انوب وكفتء. بست ظهرها. ورفعت تنورتهاء 
ودخلت بيها علكيف. ظلت ايملي تشم حيل بريحة النباتات, وأني 
اروح وأجيء على كيفيء بهدوء وبطء. جنت اريد هاي اللحظة 
تطول للأبد. وما تخلص! بس هي اللذات لحظات! كل اللذات 
العظيمة بهاي الدنياء تختفي بسرعه؛ وجنها حلم. خلصنه: اندارت 
ايمليء. باستني وراحت للحمام. رحت وراهاء اخذنه دوش سوية. 
بعدهاء راحت ايملي واتمددت عارية على الفراش وبدت تسمع 
اغنية سويدية وتسترخي. لبست آني بس لباسيء واخذت اللابنتوب 

ورجعت للشرفة. ما أدري ليش بدت ترن براسي اغنية عراقية قديمة. 
بعدين.. مر طيف كريمة على بالي! ما نزلت الدمعة. بقت بالعين,» 
ومن اشتغلت براسي اغنية (ذي ثوب الحزن.. حزنج اليمته.. مو 
خرام لسر يتككضىي بسكله)) فزنت دمع 

شربت كاس واين ثاني. وجان بداخلي إحساس جبير بحب الحياة. 


فتحت صفحة بيضه بالنت. وطبعت عنوان كتابي الجديد: 


((خره بالله الكواد)). 

فهرس السيد 


+101 





طالما أدمشنى ١‏ ددنت بأدسمء 
1ح بلا اسلدف», »مل 
قاطع الطريق بلا طريق. مثل 
الخارجين عن القانون 8 
الروايات الفرتسية بئذ قانو 
حتى اللغة التى. 0 
حسن بلاسم تفي لغته التي 
يحورها كما يساء. يستخد مقا 


للاستعمان بعد اول ١‏ 
استعمال وح ثاليا تعد إن 
ل 110 
لطت الذي 
يتلذعب بها دكل اتجام, 5 
التي تخضع له لا هو الذي 
يخضع ل عاك 
يتيعهاء فإن جرب قواليها 
فليكسرها لذ من اجل ان 


اد أكاد أن أعثر على كاتب حر 
مثله, فهو يطلق جناحيه ليطير 
بكل 1 بلذ هدف. بلد 
عنوان. بلا منهج يسيرعليه, 
بلذ تصنيقات. 


